






















PRILOGA I

POVZETEK GLAVNIH ZNAČILNOSTI ZDRAVILA


1.	IME ZDRAVILA

Nexium Control 20 mg gastrorezistentne tablete


2.	KAKOVOSTNA IN KOLIČINSKA SESTAVA

Ena gastrorezistentna tableta vsebuje 20 mg esomeprazola (v obliki magnezijevega trihidrata).

Pomožne snovi z znanim učinkom:
Ena gastrorezistentna tableta vsebuje 28 mg saharoze.

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

Gastrorezistentna tableta.

Svetlorožnata, podolgovata, bikonveksna filmsko obložena gastrorezistentna tableta velikosti 14 mm x 7 mm z vtisnjeno oznako "20 mG" na eni strani in "A/EH" na drugi strani.


4.	KLINIČNI PODATKI

4.1	Terapevtske indikacije

Zdravilo Nexium Control je indicirano za kratkotrajno zdravljenje simptomov refluksa (npr. zgage in regurgitacije kisline) pri odraslih.

4.2	Odmerjanje in način uporabe

Odmerjanje
Priporočeni odmerek je 20 mg esomeprazola (ena tableta) na dan.

Za izboljšanje simptomov je morda potrebno jemanje tablet 2 ali 3 dni zapored. Zdravljenje traja do 2 tedna. Ko so simptomi povsem odpravljeni, je treba zdravljenje končati.

Če se simptomi poslabšajo ali če v 2 tednih neprekinjenega zdravljenja ni olajšanja simptomov, je treba bolnika napotiti k zdravniku.

Posebne skupine bolnikov
Bolniki z okvaro ledvic
Bolnikom z okvarjenim delovanjem ledvic odmerka ni treba prilagoditi. Izkušenj pri bolnikih s hudo insuficienco ledvic je malo, zato je treba takšne bolnike zdraviti previdno (glejte poglavje 5.2).

Bolniki z okvaro jeter
Bolnikom z blago do zmerno okvaro jeter odmerka ni treba prilagoditi. Bolnikom s hudo okvaro jeter pa je treba naročiti, naj se pred jemanjem zdravila Nexium Control posvetujejo z zdravnikom (glejte poglavji 4.4 in 5.2).

Starejši bolniki (stari 65 let ali več) 
Starejšim bolnikom odmerka ni treba prilagoditi.

Pediatrična populacija
Zdravilo Nexium Control ni namenjeno za uporabo pri pediatrični populaciji, mlajši od 18 let, za indikacijo “kratkotrajnega zdravljenja simptomov refluksa (npr. zgage in regurgitacije kisline)”.
 
Način uporabe
Peroralna uporaba.
Tablete je treba zaužiti cele s pol kozarca vode. Tablet se ne sme žvečiti ali zdrobiti.

Tablete je možno tudi raztopiti v pol kozarca negazirane vode. Drugih tekočin se ne sme uporabljati, ker se lahko gastrorezistentna obloga raztopi. Vodo je treba mešati, dokler se tableta ne razpusti, tekočino z zrnci pa je treba popiti takoj ali v 30 minutah. Kozarec je nato treba splakniti s pol kozarca vode in to vodo popiti. Zrnc se ne sme žvečiti ali zdrobiti.

4.3	Kontraindikacije

Preobčutljivost na učinkovino, substituirane benzimidazole ali katerokoli pomožno snov, navedeno v poglavju 6.1.
Esomeprazol se ne sme uporabljati sočasno z nelfinavirjem ali rilpivirinom (glejte poglavje 4.5).

4.4	Posebna opozorila in previdnostni ukrepi

Splošno
Bolnikom je treba naročiti, naj se posvetujejo z zdravnikom:

•	v primeru izrazitega in nenamernega hujšanja, ponavljajočega se bruhanja, disfagije, hematemeze ali melene in pri sumu na želodčni ulkus ali ugotovljenem želodčnem ulkusu; v takšnem primeru je treba izključiti maligno bolezen, kajti zdravljenje z esomeprazolom lahko ublaži simptome in zapozni postavitev diagnoze.

•	če so kdaj imeli ulkus na želodcu ali operacijo prebavil.

•	če so se 4 tedne ali več neprekinjeno simptomatsko zdravili zaradi prebavnih motenj ali zgage. To je lahko znak resnejšega stanja.

· če imajo pogoste epizode piskajočega dihanja, zlasti ob prisotnosti zgage.

•	če imajo zlatenico ali hudo bolezen jeter.

•	če so starejši od 55 let in se jim pojavijo novi simptomi ali so se jim simptomi nedavno spremenili.

Bolniki, ki imajo dolgotrajne ponavljajoče se simptome težav z želodcem ali zgago, morajo hoditi na redne preglede k zdravniku. Bolniki, starejši od 55 let, ki vsak dan jemljejo brez recepta dostopna zdravila proti želodčnim težavam ali zgagi, morajo o tem obvestiti farmacevta ali zdravnika.

Bolniki zdravila Nexium Control ne smejo jemati kot zdravila za dolgoročno preventivo.

Zdravljenje z zaviralci protonske črpalke lahko rahlo poveča tveganje za okužbe prebavil, npr. z bakterijami Salmonella in Campylobacter ter pri hospitaliziranih bolnikih morda tudi s Clostridium difficile (glejte poglavje 5.1).

Pred jemanjem tega zdravila naj se bolniki posvetujejo z zdravnikom, če imajo predvideno endoskopijo ali dihalni test s sečnino.

Kombinacija z drugimi zdravili
Sočasna uporaba esomeprazola in atazanavirja ni priporočljiva (glejte poglavje 4.5). Če se sočasni uporabi atazanavirja in zaviralca protonske črpalke ni mogoče izogniti, sta priporočljiva natančen klinični nadzor ter povečanje odmerka atazanavirja na 400 mg s 100 mg ritonavirja. Odmerek esomeprazola ne sme preseči 20 mg.

Esomeprazol zavira CYP2C19. Na začetku in na koncu zdravljenja z esomeprazolom je treba upoštevati možnost medsebojnega delovanja z zdravili, ki se presnavljajo s CYP2C19. Med klopidogrelom in esomeprazolom so ugotovili medsebojno delovanje. Klinični pomen tega medsebojnega delovanja ni znan. Esomeprazola in klopidogrela naj ne bi uporabljali skupaj (glejte poglavje 4.5).

Bolniki sočasno ne smejo jemati kakšnega drugega zaviralca protonske črpalke ali antagonista histaminskih receptorjev H2.

Vpliv na laboratorijske preiskave
Zvišana raven kromogranina A (CgA) lahko ovira preiskave glede nevroendokrinih tumorjev. Da bi to preprečili, je treba vsaj pet dni pred meritvami CgA prekiniti zdravljenje z zdravilom Nexium Control (glejte poglavje 5.1). Če se ravni CgA in gastrina po začetnem merjenju ne vrneta v referenčno območje, je treba meritve ponoviti 14 dni po prekinitvi zdravljenja z zaviralcem protonske črpalke.

Subakutni kožni eritematozni lupus
Zaviralci protonske črpalke so povezani z zelo redkimi primeri subakutnega kožnega eritematoznega lupusa. Če se pojavijo lezije, zlasti na koži, ki je izpostavljena soncu, in sočasna artralgija, mora bolnik takoj poiskati zdravniško pomoč, zdravstveni delavec pa mora razmisliti o prekinitvi zdravljenja z zdravilom Nexium Control. Subakutni kožni eritematozni lupus po predhodnem zdravljenju z zaviralcem protonske črpalke lahko poveča tveganje za pojav subkutanega kožnega eritematoznega lupusa z drugimi zaviralci protonske črpalke.

Hudi kožni neželeni učinki
O hudih kožnih neželenih učinkih, kot so multiformni eritem (ME), Stevens-Johnsonov sindrom (SJS), toksična epidermalna nekroliza (TEN) ter reakcija na zdravilo z eozinofilijo in sistemskimi simptomi (DRESS – drug reaction with eosinophilia and systemic symptoms), ki so lahko življenjsko nevarni ali smrtni, so v povezavi z zdravljenjem z esomeprazolom poročali zelo redko.

Bolnike je treba obvestiti o znakih in simptomih hude kožne reakcije ME/SJS/TEN/DRESS ter jim naročiti, naj v primeru kakršnih koli značilnih znakov ali simptomov takoj poiščejo zdravniško pomoč. Zdravljenje z esomeprazolom je treba v primeru znakov in simptomov hudih kožnih reakcij takoj prekiniti ter po potrebi zagotoviti dodatno zdravstveno oskrbo/skrbno spremljanje bolnika. Pri bolnikih z ME/SJS/TEN/DRESS se zdravljenje ne sme ponovno uvesti.

Saharoza
To zdravilo vsebuje sladkorne kroglice (saharozo). Bolniki z redko dedno intoleranco za fruktozo, malabsorbcijo glukoze/galaktoze ali pomanjkanjem saharoza-izomaltaze ne smejo jemati tega zdravila.

Natrij
To zdravilo vsebuje manj kot 1 mmol (23 mg) natrija na tableto, kar v bistvu pomeni ‘brez natrija’.

4.5	Medsebojno delovanje z drugimi zdravili in druge oblike interakcij

Študije medsebojnega delovanja so izvedli le pri odraslih.

Učinki esomeprazola na farmakokinetiko drugih zdravil
Esomeprazol je enantiomer omeprazola, zato je upravičeno opozoriti na medsebojna delovanja, opisana pri omeprazolu.

Zaviralci proteaz
Opisano je, da omeprazol medsebojno deluje z nekaterimi zaviralci proteaz. Klinični pomen in mehanizmi teh opisanih medsebojnih delovanj niso vedno znani. Zvišanje želodčnega pH med zdravljenjem z omeprazolom lahko spremeni absorpcijo zaviralcev proteaz. Drugi možni mehanizmi medsebojnega delovanja so prek zavrtja CYP2C19.

Ugotovljeno je, da se je koncentracija atazanavirja in nelfinavirja v serumu med sočasno uporabo z omeprazolom zmanjšala, zato takšna sočasna uporaba ni priporočljiva. Sočasna uporaba omeprazola (40 mg enkrat na dan) s 300 mg atazanavirja/100 mg ritonavirja je pri zdravih prostovoljcih bistveno zmanjšala izpostavljenost atazanavirju (približno 75 % zmanjšanje AUC, Cmax in Cmin). Povečanje odmerka atazanavirja na 400 mg ni izravnalo vpliva omeprazola na izpostavljenost atazanavirju. Sočasna uporaba omeprazola (20 mg enkrat na dan) s 400 mg atazanavirja/100 mg ritonavirja je pri zdravih prostovoljcih zmanjšala izpostavljenost atazanavirju za približno 30 % v primerjavi z izpostavljenostjo ob uporabi 300 mg atazanavirja/100 mg ritonavirja enkrat na dan brez 20 mg omeprazola enkrat na dan. Sočasna uporaba z omeprazolom (40 mg enkrat na dan) je povprečno AUC, Cmax in Cmin nelfinavirja zmanjšala za 36-39 %, povprečno AUC, Cmax in Cmin farmakološko aktivnega presnovka M8 pa za 75-92 %. Zaradi podobnih farmakodinamičnih učinkov in farmakokinetičnih značilnosti omeprazola in esomeprazola sočasna uporaba esomeprazola in atazanavirja ni priporočljiva, sočasna uporaba esomeprazola in nelfinavirja pa je kontraindicirana (glejte poglavji 4.3 in 4.4).

Med hkratnim zdravljenjem s sakvinavirjem (sočasno z ritonavirjem) in omeprazolom (40 mg enkrat na dan) je bila koncentracija sakvinavirja v serumu večja (80-100 %). Zdravljenje z 20 mg omeprazola enkrat na dan ni vplivalo na izpostavljenost darunavirju (sočasno z ritonavirjem) in amprenavirju (sočasno z ritonavirjem).

Zdravljenje z 20 mg esomeprazola enkrat na dan ni vplivalo na izpostavljenost amprenavirju (sočasno z ritonavirjem ali brez njega). Zdravljenje s 40 mg omeprazola enkrat na dan ni vplivalo na izpostavljenost lopinavirju (sočasno z ritonavirjem).

Metotreksat
Pri nekaterih bolnikih so med uporabo skupaj z zaviralci protonske črpalke opazili zvišanje koncentracije metotreksata. Med visokoodmernim zdravljenjem z metotreksatom je lahko potrebno prehodno prenehanje uporabe esomeprazola.

Takrolimus
Opisano je, da sočasna uporaba esomeprazola zviša koncentracijo takrolimusa v serumu. Intenzivneje je treba nadzirati koncentracijo takrolimusa in delovanje ledvic (očistek kreatinina), odmerek takrolimusa pa prilagoditi, če je treba.

Zdravila, katerih absorpcija je odvisna od pH
Zavrtje izločanja želodčne kisline med zdravljenjem z esomeprazolom in drugimi zaviralci protonske črpalke lahko zmanjša ali poveča absorpcijo zdravil, katerih absorpcija je odvisna od pH-ja v želodcu. Med zdravljenjem z esomeprazolom se lahko absorpcija zdravil, ki se jemljejo peroralno, kot so ketokonazol, itrakonazol, erlotinib in levotiroksin, zmanjša. Lahko so potrebne prilagoditve odmerka. Absorpcija digoksina pa se lahko med zdravljenjem z esomeprazolom poveča.

Sočasno zdravljenje z omeprazolom (20 mg na dan) in digoksinom je pri zdravih preiskovancih povečalo biološko uporabnost digoksina za 10 % (do 30 % pri dveh od desetih preiskovancev). Redko je bila opisana toksičnost digoksina. Vendar pa je v primeru uporabe velikih odmerkov esomeprazola pri starejših bolnikih potrebna previdnost. V takšnih okoliščinah je potreben poostreni nadzor koncentracije digoksina v plazmi.

Zdravila, ki se presnavljajo s CYP2C19
Esomeprazol zavira CYP2C19, ki je glavni encim za presnovo esomeprazola. Če je torej esomeprazol uporabljen v kombinaciji z zdravili, ki se presnavljajo s CYP2C19, npr. z varfarinom, fenitoinom, citalopramom, imipraminom, klomipraminom, diazepamom itn., se lahko koncentracija teh zdravil v plazmi zviša in potrebno je lahko zmanjšanje odmerka. V primeru klopidogrela, ki je predzdravilo in se presnovi v aktivni presnovek s pomočjo CYP2C19, je koncentracija aktivnega metabolita v plazmi lahko zmanjšana.

Varfarin
Pri bolnikih, ki so v klinični študiji hkrati dobivali 40 mg esomeprazola in varfarin, so ugotovili koagulacijske čase v sprejemljivem razponu. Po prihodu zdravila na trg pa so med takšnim sočasnim zdravljenjem ugotovili nekaj posameznih primerov klinično pomembnega zvišanja INR. Zato so v primeru zdravljenja z varfarinom ali drugimi kumarinskimi preparati ob uvedbi ali prenehanju sočasne uporabe esomeprazola priporočljive kontrole.

Klopidogrel
Rezultati študije pri zdravih preiskovancih so pokazali farmakokinetično (FK)/farmakodinamično (FD) medsebojno delovanje med klopidogrelom (300 mg polnilni odmerek/75 mg dnevni vzdrževalni odmerek) in esomeprazolom (40 mg na dan peroralno), ki je zmanjšalo izpostavljenost aktivnemu presnovku klopidogrela za povprečno 40 % in je posledično zmanjšalo največje zavrtje (z ADP inducirane) agregacije trombocitov za povprečno 14 %.

V študiji pri zdravih preiskovancih se je izpostavljenost aktivnemu presnovku klopidogrela v primeru uporabe fiksnega odmerka kombinacije 20 mg esomeprazola in 81 mg acetilsalicilne kisline skupaj s klopidogrelom zmanjšala za skoraj 40 % v primerjavi z uporabo samega klopidogrela. Največja raven zavrtja (z ADP inducirane) agregacije trombocitov pa je bila pri preiskovancih v obeh skupinah enaka.

Opazovalne in klinične študije so dale neskladne podatke o kliničnih posledicah tega farmakokinetičnega/farmakodinamičnega medsebojnega delovanja, kar zadeva pomembne kardiovaskularne dogodke. Zaradi previdnosti naj esomeprazola in klopidogrela ne bi uporabljali sočasno.

Fenitoin
Sočasna uporaba 40 mg esomeprazola je pri bolnikih z epilepsijo povečala koncentracijo fenitoina v plazmi za 13 %. Ob uvedbi ali prenehanju zdravljenja z esomeprazolom je priporočljivo spremljati koncentracijo fenitoina v plazmi.

Vorikonazol
Omeprazol (40 mg enkrat na dan) je povečal Cmax vorikonazola (substrata CYP2C19) za 15 % in njegovo AUCτ za 41 %.

Cilostazol
Omeprazol in esomeprazol zavirata CYP 2C19. V navzkrižni študiji je omeprazol, uporabljen v 40-mg odmerkih pri zdravih preiskovancih, povečal Cmax cilostazola za 18 % in njegovo AUC za 26 % ter Cmax enega od njegovih aktivnih presnovkov za 29 % in AUC tega presnovka za 69 %.

Cisaprid
Pri zdravih prostovoljcih je sočasna uporaba 40 mg esomeprazola povzročila 32 % povečanje površine pod krivuljo plazemske koncentracije po času (AUC) in 31 % podaljšanje eliminacijskega razpolovnega časa (t1/2), a brez pomembnega povečanja največje koncentracije cisaprida v plazmi. Rahlo podaljšanje intervala QTc, opaženo po uporabi samega cisaprida, se med sočasno uporabo cisaprida in esomeprazola ni dodatno povečalo.

Diazepam
Sočasna uporaba 30 mg esomeprazola je za 45 % zmanjšala očistek diazepama, ki je substrat CYP2C19.

Preiskovana zdravila brez klinično pomembnih interakcij
Amoksicilin in kinidin
Esomeprazol nima klinično pomembnega učinka na farmakokinetiko amoksicilina in kinidina.

Naproksen ali rofekoksib
Študije sočasne uporabe esomeprazola z naproksenom ali rofekoksibom med kratkotrajnimi študijami niso pokazale klinično pomembnih farmakokinetičnih medsebojnih delovanj.

Učinki drugih zdravil na farmakokinetiko esomeprazola
Zdravila, ki zavirajo CYP2C19 in/ali CYP3A4
Esomeprazol se presnavlja s CYP2C19 in CYP3A4. Sočasna uporaba esomeprazola in zaviralca CYP3A4, klaritromicina (500 mg dvakrat na dan) je podvojila izpostavljenosti (AUC) esomeprazolu. Sočasna uporaba esomeprazola in kakšnega kombiniranega zaviralca CYP2C19 in CYP3A4 lahko več kot podvoji izpostavljenost esomeprazolu. Zaviralec CYP2C19 in CYP3A4 vorikonazol je povečal AUCt omeprazola za 280 %. V nobeni od teh okoliščin odmerka esomeprazola praviloma ni treba prilagoditi. Pride pa prilagoditev v poštev pri bolnikih s hudo okvaro jeter ali če je indicirano dolgotrajno zdravljenje.

Zdravila, ki inducirajo CYP2C19 in/ali CYP3A4
Zdravila, ki inducirajo CYP2C19, CYP3A4 ali oba (npr. rifampicin in šentjanževka (Hypericum perforatum)), lahko zmanjšajo koncentracijo esomeprazola v serumu, ker povečajo njegovo presnovo.

4.6	Plodnost, nosečnost in dojenje

Nosečnost
Zmeren obseg podatkov o nosečnicah (od 300 do 1.000 izidov nosečnosti) ne kaže, da bi esomeprazol povzročal malformacije, fetotoksične učinke ali toksične učinke na novorojenčka.
Študije na živalih ne kažejo neposrednih ali posrednih škodljivih učinkov glede reproduktivne toksičnosti (glejte poglavje 5.3).
Zaradi previdnosti je bolje, da se zdravila Nexium Control med nosečnostjo ne uporablja.

Dojenje
Omejeni podatki kažejo, da se esomeprazol izloča v materino mleko. O učinkih esomeprazola pri novorojenčkih in dojenčkih ni dovolj informacij. Esomeprazola se med obdobjem dojenja ne sme uporabljati.

Plodnost
Študije na živalih, v katerih so uporabljali racemno mešanico omeprazola peroralno, niso pokazale vplivov na plodnost.

4.7	Vpliv na sposobnost vožnje in upravljanja strojev

Esomeprazol ima manjši vpliv na sposobnost vožnje in upravljanja strojev. Neželeni učinek omotica se pojavlja občasno, motnje vida pa se pojavljajo redko (glejte poglavje 4.8). Bolniki, pri katerih se pojavijo ti neželeni učinki, ne smejo voziti ali upravljati strojev.

4.8	Neželeni učinki

Povzetek varnostnih značilnosti
Med neželenimi učinki, ki so bili v kliničnih študijah (in tudi med uporabo zdravila po prihodu na trg) opisani najpogosteje, so glavobol, bolečine v trebuhu, driska in navzea. Poleg tega so varnostne značilnosti podobne za različne farmacevtske oblike, indikacije zdravljenja, starostne skupine in populacije bolnikov. Z odmerkom povezanih neželenih učinkov niso ugotovili.

Seznam neželenih učinkov v preglednici
V programu kliničnih študij esomeprazola in med uporabo zdravila po prihodu na trg so bili ugotovljeni ali domnevni naslednji neželeni učinki zdravila. Učinki so razvrščeni glede na dogovor o pogostnosti MedDRA: zelo pogosti (> 1/10), pogosti (≥ 1/100 do < 1/10), občasni (≥ 1/1.000 do < 1/100), redki (≥ 1/10.000 do < 1/1.000), zelo redki (< 1/10.000), neznana (ni mogoče oceniti iz razpoložljivih podatkov).

	
	Pogosti
	Občasni
	Redki
	Zelo redki
	Neznana

	Bolezni krvi in limfatičnega sistema
	
	
	levkopenija,
trombocito-penija
	agranulocitoza,
pancitopenija
	

	Bolezni imunskega sistema
	
	
	preobčutljivost-ne reakcije, npr. zvišana telesna temperatura, angioedem in anafilaktična reakcija/šok
	
	

	Presnovne in prehranske motnje
	
	periferni edemi
	hiponatriemija
	
	hipomagne-ziemija, huda hipomagne-ziemija je lahko povezana s hipokalci-emijo; hipomagne-ziemija lahko povzroči hipokali-emijo

	Psihiatrične motnje
	
	nespečnost
	agitiranost,
zmedenost,
depresija
	agresivnost,
halucinacije
	

	Bolezni živčevja
	glavobol
	omotica,
parestezije,
zaspanost
	motnje okušanja
	
	

	Očesne bolezni
	
	
	zamegljen vid
	
	

	Ušesne bolezni, vključno z motnjami labirinta
	
	vrtoglavica
	
	
	

	Bolezni dihal, prsnega koša in mediastinalnega prostora
	
	
	bronhospazem
	
	

	Bolezni prebavil
	bolečine v trebuhu, zaprtost,
driska,
flatulenca,
navzea/bru-hanje,
polipi fundičnih žlez (benigni)

	suha usta
	stomatitis,
gastrointestinal-
na kandidoza
	
	mikroskop-ski kolitis

	Bolezni jeter, žolčnika in žolčevodov
	
	zvišanje jetrnih encimov
	hepatitis z zlatenico ali brez nje
	odpoved jeter,
hepatična encefalopatija pri bolnikih s predobstoječo boleznijo jeter
	

	Bolezni kože in podkožja
	
	dermatitis,
srbenje, izpuščaj, urtikarija
	alopecija,
fotosenzibilnost
	multiformni eritem,
Stevens-Johnsonov sindrom,
toksična epidermalna nekroliza (TEN), reakcija na zdravilo z eozinofilijo in sistemskimi simptomi (DRESS)
	subakutni kožni eritematozni lupus (glejte poglavje 
4.4).

	Bolezni mišično-skeletnega sistema in vezivnega tkiva
	
	
	artralgija,
mialgija
	mišična šibkost
	

	Bolezni sečil
	
	
	
	intersticijski nefritis
	

	Motnje reprodukcije in dojk
	
	
	
	ginekomastija
	

	Splošne težave in spremembe na mestu aplikacije
	
	
	splošno slabo počutje,
močnejše znojenje
	
	



Poročanje o domnevnih neželenih učinkih
Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o kateremkoli domnevnem neželenem učinku zdravila na nacionalni center za poročanje, ki je naveden v Prilogi V.

4.9 Preveliko odmerjanje

Izkušnje z namernim prevelikim odmerjanjem zdravila so zelo omejene. Pri odmerku 280 mg esomeprazola so bili opisani gastrointestinalni simptomi in šibkost. Enkratni odmerki 80 mg esomeprazola niso povzročili simptomov. Specifičen antidot ni znan. Esomeprazol se v veliki meri vezže na beljakovine v plazmi in se zato ne dializira zlahka. Zdravljenje mora biti simptomatsko, z uporabo splošnih podpornih ukrepov.


5.	FARMAKOLOŠKE LASTNOSTI

5.1 	Farmakodinamične lastnosti

Farmakoterapevtska skupina: zdravila za kislinsko pogojene bolezni, zaviralci protonske črpalke,
oznaka ATC: A02BC05.

Esomeprazol je S-izomer omeprazola in zmanjša izločanje želodčne kisline prek specifičnega mehanizma delovanja. Je specifičen zaviralec kislinske črpalke v parietalnih celicah. Farmakodinamično delovanje R- in S-izomera omeprazola je podobno.

Mehanizem delovanja
Esomeprazol je šibka baza. V močno kislem okolju sekretornih kanalčkov parietalnih celic se koncentrira in pretvori v aktivno obliko ter zavira encim H+K+-ATPazo (kislinsko črpalko). Zavre bazalno in stimulirano izločanje želodčne kisline.

Farmakodinamični učinki
Po peroralni uporabi 20 mg ali 40 mg esomeprazola se učinek pojavi v eni uri. Po večkratni uporabi 20 mg esomeprazola enkrat na dan pet dni se povprečno največje izločanje kisline po stimulaciji s pentagastrinom, merjeno peti dan od 6 do 7 ur po odmerku, zmanjša za 90 %.

Po petih dneh peroralne uporabe 20 mg esomeprazola pri simptomatskih bolnikih z gastroezofagealno refluksno boleznijo (GERB) je bil želodčni pH nad 4 povprečno 13 ur, po petih dneh peroralne uporabe 40 mg esomeprazola pa povprečno 17 ur v 24 urah. Po 20 mg esomeprazola je bil želodčni pH nad 4 vsaj 8 ur pri 76 % bolnikov, vsaj 12 ur pri 54 % bolnikov in vsaj 16 ur pri 24 % bolnikov. Po 40 mg esomeprazola so bili ti deleži 97 %, 92 % in 56 %.

Z uporabo AUC kot nadomestnega parametra za koncentracijo v plazmi so ugotovili, da sta zavrtje izločanja kisline in izpostavljenosti zdravilu povezana.

Med zdravljenjem z antisekretornimi zdravili se zaradi zmanjšanega izločanja kisline zviša gastrin v serumu. Zaradi manjše kislosti v želodcu se zviša tudi CgA. Zvišana raven CgA lahko ovira preiskave glede nevroendokrinih tumorjev.

Razpoložljivi objavljeni podatki kažejo, da je treba zdravljenje z zaviralci protonske črpalke prekiniti 
od 5 do 14 dni pred merjenjem CgA. Tako se raven CgA, ki se lahko zaradi zdravljenja z zaviralci protonske črpalke lažno poviša, vrne v referenčno območje.

Pri nekaterih bolnikih so med dolgotrajnim zdravljenjem z esomeprazolom opažali več enterokromafinim podobnih celic; to je morda posledica večje koncentracije gastrina v serumu.

Če se kislost v želodcu zmanjša zaradi kakršnegakoli vzroka, vključno z zaviralci protonske črpalke, se v želodcu poveča število bakterij, ki so običajno prisotne v prebavilih. Zdravljenje z zaviralci protonske črpalke lahko rahlo poveča tveganje okužb prebavil, npr. z bakterijami, kakršne so Salmonella in Campylobacter, pri hospitaliziranih bolnikih pa morda tudi s Clostridium difficile.

Klinična učinkovitost
Dokazali so, da 20 mg esomeprazola učinkovito zdravi pogosto zgago pri preiskovancih, ki so 2 tedna dobivali en odmerek na 24 ur. V dveh multicentričnih, randomiziranih, dvojno slepih, s placebom kontroliranih ključnih študijah je 234 preiskovancev z nedavno anamnezo pogoste zgage 4 tedne prejemalo 20 mg esomeprazola. Simptome, povezane z refluksom želodčne kisline (kot sta zgaga in regurgitacija kisline), so ocenjevali retrospektivno v 24-urnem obdobju. V obeh študijah je bil esomeprazol 20 mg pomembno boljši v primerjavi s placebom pri primarnem opazovanem dogodku, popolnem prenehanju zgage, opredeljenem kot odsotnost epizod zgage v zadnjih 7 dneh pred končnim obiskom (33,9–41,6 % v primerjavi s placebom 11,9–13,7 % (p < 0,001)). Sekundarni opazovani dogodek, popolno prenehanje zgage, opredeljen kot odsotnost zgage v bolnikovem dnevniku 7 zaporednih dni, je bil statistično pomemben po enem tednu (10,0–15,2 % v primerjavi s placebom 0,9–2,4 %, p = 0,014, p < 0,001) in po 2 tednih (25,2–35,7 % v primerjavi s placebom 3,4–9,0 %, 
p < 0,001).

Drugi sekundarni opazovani dogodki študije so podprli primarnega, vključno z olajšanjem zgage po enem in dveh tednih, odstotkom 24-urnih dni brez zgage po enem in dveh tednih, povprečno vrednostjo resnosti zgage po enem in dveh tednih ter časom do prvotnega in trajnega prenehanja zgage v 24-urnem obdobju in ponoči v primerjavi s placebom. Približno 78 % preiskovancev, ki so dobivali 20 mg esomeprazola, je poročalo o prvem prenehanju zgage v prvem tednu zdravljenja v primerjavi z 52–58 % preiskovancev, ki so dobivali placebo. Čas do trajnega prenehanja zgage, opredeljen kot 7 zaporednih dni brez zgage od prvega zapisa, je bil pomembno krajši v skupini, ki je dobivala 20 mg esomeprazola (39,7–48,7 % do 14. dneva v primerjavi s placebom 11,0–20,2 %). Mediana časa do prvega prenehanja nočne zgage je bila en dan, kar je bilo v eni študiji statistično pomembno v primerjavi s placebom (p = 0,048) in skoraj statistično pomembno v drugi študiji 
 (p = 0,069). V obeh kliničnih študijah je bilo približno 80 % vseh noči brez zgage v vseh časovnih obdobjih, po 2 tednih pa je bilo 90 % noči brez zgage v primerjavi z 72,4–78,3% v skupini s placebom. Ocene prenehanja zgage, ki so jih podali raziskovalci, so se ujemale z ocenami preiskovancev, kar kaže na statistično pomembne razlike med esomeprazolom (34,7–41,8 %) in placebom (8,0–11,4 %). Med dvotedenskim vrednotenjem so raziskovalci prav tako ugotovili, da je esomeprazol pomembno učinkovitejši od placeba pri prenehanju regurgitacije kisline (58,5–63,6 % v primerjavi s placebom 28,3–37,4 %). 

Po skupni oceni zdravljenja po 2 tednih je 78,0–80,7 % bolnikov, ki so dobivali 20 mg esomeprazola, poročalo o izboljšanem stanju v primerjavi z 72,4–78,3 % v skupini s placebom. Večina teh bolnikov je ocenila spremembo kot pomembno do izredno pomembno za opravljanje vsakodnevnih dejavnosti (79 – 86 % 2. teden).

5.2	Farmakokinetične lastnosti

Absorpcija
Esomeprazol je v kislem okolju nestabilen, zato se peroralno uporablja v obliki gastrorezistentnih zrnc. Njegova pretvorba v R-izomer je in vivo zanemarljiva. Absorpcija esomeprazola je hitra, najvišjo koncentracijo v plazmi pa doseže približno 1 do 2 uri po odmerku. Absolutna biološka uporabnost po posamičnem 40-mg odmerku je 64 %, po večkratnem odmerjanju enkrat na dan pa se poveča na 89 %. Za 20-mg odmerek esomeprazola sta ti vrednosti 50 % oz. 68 %. Uživanje hrane upočasni in zmanjša absorpcijo esomeprazola, vendar to bistveno ne vpliva na učinek zdravila na kislost v želodcu.

Porazdelitev
Navidezni volumen porazdelitve v stanju dinamičnega ravnovesja je pri zdravih preiskovancih približno 0,22 l/kg telesne mase. Esomeprazol se v 97 % veže na beljakovine v plazmi.

Biotransformacija
Esomeprazol se povsem presnovi s sistemom citokroma P450 (CYP). Glavni del presnove esomeprazola je odvisen od polimorfizma CYP2C19, ki je odgovoren za tvorbo hidroksi- in demetiliranih presnovkov esomeprazola. Preostali del je odvisen od druge specifične izooblike, CYP3A4; CYP3A4 je odgovoren za tvorbo esomeprazolsulfona, glavnega presnovka esomeprazola v plazmi.

Izločanje
Spodaj navedeni parametri odražajo predvsem farmakokinetiko pri posameznikih s funkcionalnim encimom CYP2C19, tj. dobrih metabolizatorjih.

Celotni plazemski očistek je približno 17 l/h po posamičnem odmerku in približno 9 l/h po večkratni uporabi. Plazemski eliminacijski razpolovni čas po večkratnem odmerjanju enkrat na dan je okrog 1,3 ure. Esomeprazol se med odmerki povsem odstrani iz plazme in se med uporabo enkrat na dan ne kopiči. Glavni presnovki esomeprazola ne vplivajo na izločanje želodčne kisline. Skoraj 80 % peroralnega odmerka esomeprazola se izloči v obliki presnovkov v urinu, preostanek pa v blatu. V urinu se pojavi manj kot 1 % matičnega zdravila.

Linearnost/nelinearnost
Farmakokinetiko esomeprazola so raziskali z odmerki do 40 mg dvakrat na dan. Površina pod krivuljo plazemske koncentracije po času se med uporabo večkratnih odmerkov esomeprazola povečuje. Povečanje je odvisno od odmerka in po večkratni uporabi povzroči več kot odmerku sorazmerno povečanje AUC. Ta odvisnost od časa in odmerka je posledica manjše presnove prvega prehoda in sistemskega očistka esomeprazola; vzrok je verjetno zavrtje encima CYP2C19 z esomeprazolom in/ali njegovim sulfonskim presnovkom.

Posebne populacije bolnikov
Slabi metabolizatorji
Približno 2,9 ± 1,5 % populacije nima funkcionalnega CYP2C19 in jih imenujemo slabi metabolizatorji. Pri slabih metabolizatorjih presnovo esomeprazola verjetno v glavnem katalizira CYP3A4. Po ponavljajoči se uporabi 40 mg esomeprazola, enkrat na dan, je povprečna površina pod krivuljo plazemske koncentracije po času pri slabih metabolizatorjih približno 100 % večja kot pri osebah s funkcionalnim encimom CYP2C19 (dobrih metabolizatorjih). Povprečna največja koncentracija v plazmi je 60 % večja.
Ti izsledki ne vplivajo na odmerjanje esomeprazola.

Spol
Po enkratnem odmerku 40 mg esomeprazola je povprečna površina pod krivuljo plazemske koncentracije po času pri ženskah približno 30 % večja kot pri moških. Po večkratnem odmerjanju enkrat na dan niso ugotovili razlik med spoloma. Ti izsledki ne vplivajo na odmerjanje esomeprazola.

Okvara jeter
Presnova esomeprazola je lahko okvarjena pri bolnikih z blagimi do zmernimi motnjami delovanja jeter. Hitrost presnove je zmanjšana pri bolnikih s hudimi motnjami delovanja jeter. Površina pod krivuljo plazemske koncentracije esomeprazola po času se pri takšnih bolnikih podvoji. Zato največji odmerek, pri bolnikih s hudimi motnjami delovanja jeter, ne sme preseči 20 mg. Esomeprazol in njegovi glavni presnovki med uporabo enkrat na dan ne kažejo težnje h kopičenju.

Okvara ledvic
Študij pri bolnikih z zmanjšanim delovanjem ledvic ni bilo. Ledvice so odgovorne za izločanje presnovkov esomeprazola, ne pa za odstranjevanje matičnega zdravila. Zato ni pričakovati, da bi bila presnova esomeprazola pri bolnikih z okvarjenim delovanjem ledvic spremenjena.

Starejši bolniki (stari 65 let ali več)
Pri starejših osebah (71-80 let) presnova esomeprazola ni bistveno spremenjena.

5.3 Predklinični podatki o varnosti

Predklinični podatki na osnovi običajnih študij farmakološke varnosti, toksičnosti pri ponavljajočih se odmerkih, genotoksičnosti in toksičnosti za reprodukcijo in razvoj ne kažejo posebnega tveganja za človeka.
Neželeni učinki, ki jih v kliničnih študijah niso zabeležili, opazili pa so jih pri živalih ob izpostavljenostih, podobnih kliničnim izpostavljenostim, in bi lahko bili pomembni za klinično uporabo, so:
Pri podganah so študije kancerogenosti z uporabo racemne mešanice pokazale hiperplazijo želodčnih enterokromafinim podobnih celic in karcinoide. Ti učinki na želodec pri podganah so posledica stalne, izrazite hipergastrinemije zaradi manjšega nastajanja želodčne kisline. Pojavijo se pri podganah po dolgotrajnem zdravljenju z zaviralci izločanja želodčne kisline.


6.	FARMACEVTSKI PODATKI

6.1	Seznam pomožnih snovi

glicerilmonostearat 40-55
hidroksipropilceluloza
hipromeloza 2910 (6 mPa·s)
rdečerjavi železov oksid (E172)
rumeni železov oksid (E172)
magnezijev stearat
metakrilna kislina in etilakrilat, kopolimer (1:1), 30-odstotna disperzija
mikrokristalna celuloza
sintetični parafin
makrogol 6000
polisorbat 80
krospovidon (vrsta A)
natrijev stearilfumarat
sladkorne kroglice (saharoza in koruzni škrob)
smukec
titanov dioksid (E171)
trietilcitrat

6.2	Inkompatibilnosti

Navedba smiselno ni potrebna.

6.3	Rok uporabnosti

3 leta

6.4	Posebna navodila za shranjevanje

Shranjujte pri temperaturi do 30 °C.
Shranjujte v originalni ovojnini za zagotovitev zaščite pred vlago.

6.5 Vrsta ovojnine in vsebina 

Aluminijasti pretisni omot. Velikosti pakiranj s 7, 14  in 28gastrorezistentnimi tabletami.

Na trgu morda ni vseh navedenih pakiranj.

6.6	Posebni varnostni ukrepi za odstranjevanje

Ni posebnih zahtev.


7.	IMETNIK DOVOLJENJA ZA PROMET Z ZDRAVILOM

Haleon Ireland Dungarvan Limited, 
Knockbrack, 
Dungarvan, 
Co. Waterford,
Ireland


8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

EU/1/13/860/001
EU/1/13/860/002
EU/1/13/860/004


9.	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 26. avgust 2013
Datum zadnjega podaljšanja: 25. junij 2018


10.	DATUM ZADNJE REVIZIJE BESEDILA

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.

1.	IME ZDRAVILA

Nexium Control 20 mg trde gastrorezistentne kapsule


2.	KAKOVOSTNA IN KOLIČINSKA SESTAVA

Ena trda gastrorezistentna kapsula vsebuje 20 mg esomeprazola (v obliki magnezijevega trihidrata).

Pomožne snovi z znanim učinkom:
Ena trda gastrorezistentna kapsula vsebuje 11,5 mg saharoze in 0,01 mg alura rdeče AC (E129).

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

Trda gastrorezistentna kapsula (gastrorezistentna kapsula).

Kapsula, velika približno 11 x 5 mm, s prozornim telesom in pokrovčkom vijolične barve z natisnjeno oznako ''NEXIUM 20 MG'' v beli barvi. Kapsula ima rumeno sredinsko črto in vsebuje rumena in vijolična zrnca z gastrorezistentno oblogo.


4.	KLINIČNI PODATKI

4.1	Terapevtske indikacije

Zdravilo Nexium Control je indicirano za kratkotrajno zdravljenje simptomov refluksa (npr. zgage in regurgitacije kisline) pri odraslih.

4.2	Odmerjanje in način uporabe

Odmerjanje
Priporočeni odmerek je 20 mg esomeprazola (ena kapsula) na dan.

Za izboljšanje simptomov je morda potrebno jemanje kapsul 2 ali 3 dni zapored. Zdravljenje traja do 2 tedna. Ko so simptomi povsem odpravljeni, je treba zdravljenje končati.

Če se simptomi poslabšajo ali če v 2 tednih neprekinjenega zdravljenja ni olajšanja simptomov, je treba bolnika napotiti k zdravniku.

Posebne skupine bolnikov
Bolniki z okvaro ledvic
Bolnikom z okvarjenim delovanjem ledvic odmerka ni treba prilagoditi. Izkušenj pri bolnikih s hudo insuficienco ledvic je malo, zato je treba takšne bolnike zdraviti previdno (glejte poglavje 5.2).

Bolniki z okvaro jeter
Bolnikom z blago do zmerno okvaro jeter odmerka ni treba prilagoditi. Bolnikom s hudo okvaro jeter pa je treba naročiti, naj se pred jemanjem zdravila Nexium Control posvetujejo z zdravnikom (glejte poglavji 4.4 in 5.2).

Starejši bolniki (stari 65 let ali več) 
Starejšim bolnikom odmerka ni treba prilagoditi.

Pediatrična populacija
Zdravilo Nexium Control ni namenjeno za uporabo pri pediatrični populaciji, mlajši od 18 let, za indikacijo “kratkotrajnega zdravljenja simptomov refluksa (npr. zgage in regurgitacije kisline)”.

Način uporabe
Peroralna uporaba.
Kapsule je treba zaužiti cele s pol kozarca vode. Kapsul se ne sme žvečiti, zdrobiti ali odpreti.

4.3	Kontraindikacije

Preobčutljivost na učinkovino, substituirane benzimidazole ali katerokoli pomožno snov, navedeno v poglavju 6.1.
[bookmark: _Hlk220946021]Esomeprazol se ne sme uporabljati sočasno z nelfinavirjem ali rilpivirinom (glejte poglavje 4.5).

4.4	Posebna opozorila in previdnostni ukrepi

Splošno
Bolnikom je treba naročiti, naj se posvetujejo z zdravnikom:

•	v primeru izrazitega in nenamernega hujšanja, ponavljajočega se bruhanja, disfagije, hematemeze ali melene in pri sumu na želodčni ulkus ali ugotovljenem želodčnem ulkusu; v takšnem primeru je treba izključiti maligno bolezen, kajti zdravljenje z esomeprazolom lahko ublaži simptome in zapozni postavitev diagnoze.

•	če so kdaj imeli ulkus na želodcu ali operacijo prebavil.

[bookmark: _Hlk220945860]•	če so se 4 tedne ali več neprekinjeno simptomatsko zdravili zaradi prebavnih motenj ali zgage. To je lahko znak resnejšega stanja.

· [bookmark: _Hlk220945824]če imajo pogoste epizode piskajočega dihanja, zlasti ob prisotnosti zgage.

•	če imajo zlatenico ali hudo bolezen jeter.

•	če so starejši od 55 let in se jim pojavijo novi simptomi ali so se jim simptomi nedavno spremenili.

Bolniki, ki imajo dolgotrajne ponavljajoče se simptome težav z želodcem ali zgago, morajo hoditi na redne preglede k zdravniku. Bolniki, starejši od 55 let, ki vsak dan jemljejo brez recepta dostopna zdravila proti želodčnim težavam ali zgagi, morajo o tem obvestiti farmacevta ali zdravnika.

Bolniki zdravila Nexium Control ne smejo jemati kot zdravila za dolgoročno preventivo.

Zdravljenje z zaviralci protonske črpalke lahko rahlo poveča tveganje za okužbe prebavil, npr. z bakterijami Salmonella in Campylobacter ter pri hospitaliziranih bolnikih morda tudi s Clostridium difficile (glejte poglavje 5.1).

Pred jemanjem tega zdravila naj se bolniki posvetujejo z zdravnikom, če imajo predvideno endoskopijo ali dihalni test s sečnino.

Kombinacija z drugimi zdravili
Sočasna uporaba esomeprazola in atazanavirja ni priporočljiva (glejte poglavje 4.5). Če se sočasni uporabi atazanavirja in zaviralca protonske črpalke ni mogoče izogniti, sta priporočljiva natančen klinični nadzor ter povečanje odmerka atazanavirja na 400 mg s 100 mg ritonavirja. Odmerek esomeprazola ne sme preseči 20 mg.

Esomeprazol zavira CYP2C19. Na začetku in na koncu zdravljenja z esomeprazolom je treba upoštevati možnost medsebojnega delovanja z zdravili, ki se presnavljajo s CYP2C19. Med klopidogrelom in esomeprazolom so ugotovili medsebojno delovanje. Klinični pomen tega medsebojnega delovanja ni znan. Esomeprazola in klopidogrela naj ne bi uporabljali skupaj (glejte poglavje 4.5).

Bolniki sočasno ne smejo jemati kakšnega drugega zaviralca protonske črpalke ali antagonista histaminskih receptorjev H2.

Vpliv na laboratorijske preiskave
Zvišana raven kromogranina A (CgA) lahko ovira preiskave glede nevroendokrinih tumorjev. Da bi to preprečili, je treba vsaj pet dni pred meritvami CgA prekiniti zdravljenje z zdravilom Nexium Control (glejte poglavje 5.1). Če se ravni CgA in gastrina po začetnem merjenju ne vrneta v referenčno območje, je treba meritve ponoviti 14 dni po prekinitvi zdravljenja z zaviralcem protonske črpalke.

Subakutni kožni eritematozni lupus
Zaviralci protonske črpalke so povezani z zelo redkimi primeri subakutnega kožnega eritematoznega lupusa. Če se pojavijo lezije, zlasti na koži, ki je izpostavljena soncu, in sočasna artralgija, mora bolnik takoj poiskati zdravniško pomoč, zdravstveni delavec pa mora razmisliti o prekinitvi zdravljenja z zdravilom Nexium Control. Subakutni kožni eritematozni lupus po predhodnem zdravljenju z zaviralcem protonske črpalke lahko poveča tveganje za pojav subkutanega kožnega eritematoznega lupusa z drugimi zaviralci protonske črpalke.

Hudi kožni neželeni učinki
O hudih kožnih neželenih učinkih, kot so multiformni eritem (ME), Stevens-Johnsonov sindrom (SJS), toksična epidermalna nekroliza (TEN) ter reakcija na zdravilo z eozinofilijo in sistemskimi simptomi (DRESS – drug reaction with eosinophilia and systemic symptoms), ki so lahko življenjsko nevarni ali smrtni, so v povezavi z zdravljenjem z esomeprazolom poročali zelo redko. 

Bolnike je treba obvestiti o znakih in simptomih hude kožne reakcije ME/SJS/TEN/DRESS ter jim naročiti, naj v primeru kakršnih koli značilnih znakov ali simptomov takoj poiščejo zdravniško pomoč. Zdravljenje z esomeprazolom je treba v primeru znakov in simptomov hudih kožnih reakcij takoj prekiniti ter po potrebi zagotoviti dodatno zdravstveno oskrbo/skrbno spremljanje bolnika. Pri bolnikih z ME/SJS/TEN/DRESS se zdravljenje ne sme ponovno uvesti.

Saharoza
To zdravilo vsebuje sladkorne kroglice (saharozo). Bolniki z redko dedno intoleranco za fruktozo, malabsorbcijo glukoze/galaktoze ali pomanjkanjem saharoza-izomaltaze ne smejo jemati tega zdravila.

Natrij
To zdravilo vsebuje manj kot 1 mmol (23 mg) natrija na kapsulo, kar v bistvu pomeni ‘brez natrija’.

Alura rdeče AC (E129)
To zdravilo vsebuje azo barvilo, alura rdeče AC (E129), ki lahko povzroči alergijske reakcije.

4.5	Medsebojno delovanje z drugimi zdravili in druge oblike interakcij

Študije medsebojnega delovanja so izvedli le pri odraslih.

Učinki esomeprazola na farmakokinetiko drugih zdravil
Esomeprazol je enantiomer omeprazola, zato je upravičeno opozoriti na medsebojna delovanja, opisana pri omeprazolu.

Zaviralci proteaz
Opisano je, da omeprazol medsebojno deluje z nekaterimi zaviralci proteaz. Klinični pomen in mehanizmi teh opisanih medsebojnih delovanj niso vedno znani. Zvišanje želodčnega pH med zdravljenjem z omeprazolom lahko spremeni absorpcijo zaviralcev proteaz. Drugi možni mehanizmi medsebojnega delovanja so prek zavrtja CYP2C19.

Ugotovljeno je, da se je koncentracija atazanavirja in nelfinavirja v serumu med sočasno uporabo z omeprazolom zmanjšala, zato takšna sočasna uporaba ni priporočljiva. Sočasna uporaba omeprazola (40 mg enkrat na dan) s 300 mg atazanavirja/100 mg ritonavirja je pri zdravih prostovoljcih bistveno zmanjšala izpostavljenost atazanavirju (približno 75 % zmanjšanje AUC, Cmax in Cmin). Povečanje odmerka atazanavirja na 400 mg ni izravnalo vpliva omeprazola na izpostavljenost atazanavirju. Sočasna uporaba omeprazola (20 mg enkrat na dan) s 400 mg atazanavirja/100 mg ritonavirja je pri zdravih prostovoljcih zmanjšala izpostavljenost atazanavirju za približno 30 % v primerjavi z izpostavljenostjo ob uporabi 300 mg atazanavirja/100 mg ritonavirja enkrat na dan brez 20 mg omeprazola enkrat na dan. Sočasna uporaba z omeprazolom (40 mg enkrat na dan) je povprečno AUC, Cmax in Cmin nelfinavirja zmanjšala za 36-39 %, povprečno AUC, Cmax in Cmin farmakološko aktivnega presnovka M8 pa za 75-92 %. Zaradi podobnih farmakodinamičnih učinkov in farmakokinetičnih značilnosti omeprazola in esomeprazola sočasna uporaba esomeprazola in atazanavirja ni priporočljiva, sočasna uporaba esomeprazola in nelfinavirja pa je kontraindicirana (glejte poglavji 4.3 in 4.4).

Med hkratnim zdravljenjem s sakvinavirjem (sočasno z ritonavirjem) in omeprazolom (40 mg enkrat na dan) je bila koncentracija sakvinavirja v serumu večja (80-100 %). Zdravljenje z 20 mg omeprazola enkrat na dan ni vplivalo na izpostavljenost darunavirju (sočasno z ritonavirjem) in amprenavirju (sočasno z ritonavirjem).

Zdravljenje z 20 mg esomeprazola enkrat na dan ni vplivalo na izpostavljenost amprenavirju (sočasno z ritonavirjem ali brez njega). Zdravljenje s 40 mg omeprazola enkrat na dan ni vplivalo na izpostavljenost lopinavirju (sočasno z ritonavirjem).

Metotreksat
Pri nekaterih bolnikih so med uporabo skupaj z zaviralci protonske črpalke opazili zvišanje koncentracije metotreksata. Med visokoodmernim zdravljenjem z metotreksatom je lahko potrebno prehodno prenehanje uporabe esomeprazola.

Takrolimus
Opisano je, da sočasna uporaba esomeprazola zviša koncentracijo takrolimusa v serumu. Intenzivneje je treba nadzirati koncentracijo takrolimusa in delovanje ledvic (očistek kreatinina), odmerek takrolimusa pa prilagoditi, če je treba.

Zdravila, katerih absorpcija je odvisna od pH
Zavrtje izločanja želodčne kisline med zdravljenjem z esomeprazolom in drugimi zaviralci protonske črpalke lahko zmanjša ali poveča absorpcijo zdravil, katerih absorpcija je odvisna od pH-ja v želodcu. Med zdravljenjem z esomeprazolom se lahko absorpcija zdravil, ki se jemljejo peroralno, kot so ketokonazol, itrakonazol, erlotinib in levotiroksin, zmanjša. Lahko so potrebne prilagoditve odmerka. Absorpcija digoksina pa se lahko med zdravljenjem z esomeprazolom poveča.

Sočasno zdravljenje z omeprazolom (20 mg na dan) in digoksinom je pri zdravih preiskovancih povečalo biološko uporabnost digoksina za 10 % (do 30 % pri dveh od desetih preiskovancev). Redko je bila opisana toksičnost digoksina. Vendar pa je v primeru uporabe velikih odmerkov esomeprazola pri starejših bolnikih potrebna previdnost. V takšnih okoliščinah je potreben poostreni nadzor koncentracije digoksina v plazmi.

Zdravila, ki se presnavljajo s CYP2C19
Esomeprazol zavira CYP2C19, ki je glavni encim za presnovo esomeprazola. Če je torej esomeprazol uporabljen v kombinaciji z zdravili, ki se presnavljajo s CYP2C19, npr. z varfarinom, fenitoinom, citalopramom, imipraminom, klomipraminom, diazepamom itn., se lahko koncentracija teh zdravil v plazmi zviša in potrebno je lahko zmanjšanje odmerka. V primeru klopidogrela, ki je predzdravilo in se presnovi v aktivni presnovek s pomočjo CYP2C19, je koncentracija aktivnega metabolita v plazmi lahko zmanjšana.

Varfarin
Pri bolnikih, ki so v klinični študiji hkrati dobivali 40 mg esomeprazola in varfarin, so ugotovili koagulacijske čase v sprejemljivem razponu. Po prihodu zdravila na trg pa so med takšnim sočasnim zdravljenjem ugotovili nekaj posameznih primerov klinično pomembnega zvišanja INR. Zato so v primeru zdravljenja z varfarinom ali drugimi kumarinskimi preparati ob uvedbi ali prenehanju sočasne uporabe esomeprazola priporočljive kontrole.

Klopidogrel
Rezultati študije pri zdravih preiskovancih so pokazali farmakokinetično (FK)/farmakodinamično (FD) medsebojno delovanje med klopidogrelom (300 mg polnilni odmerek/75 mg dnevni vzdrževalni odmerek) in esomeprazolom (40 mg na dan peroralno), ki je zmanjšalo izpostavljenost aktivnemu presnovku klopidogrela za povprečno 40 % in je posledično zmanjšalo največje zavrtje (z ADP inducirane) agregacije trombocitov za povprečno 14 %.

V študiji pri zdravih preiskovancih se je izpostavljenost aktivnemu presnovku klopidogrela v primeru uporabe fiksnega odmerka kombinacije 20 mg esomeprazola in 81 mg acetilsalicilne kisline skupaj s klopidogrelom zmanjšala za skoraj 40 % v primerjavi z uporabo samega klopidogrela. Največja raven zavrtja (z ADP inducirane) agregacije trombocitov pa je bila pri preiskovancih v obeh skupinah enaka.

Opazovalne in klinične študije so dale neskladne podatke o kliničnih posledicah tega farmakokinetičnega/farmakodinamičnega medsebojnega delovanja, kar zadeva pomembne kardiovaskularne dogodke. Zaradi previdnosti naj esomeprazola in klopidogrela ne bi uporabljali sočasno.

Fenitoin
Sočasna uporaba 40 mg esomeprazola je pri bolnikih z epilepsijo povečala koncentracijo fenitoina v plazmi za 13 %. Ob uvedbi ali prenehanju zdravljenja z esomeprazolom je priporočljivo spremljati koncentracijo fenitoina v plazmi.

Vorikonazol
Omeprazol (40 mg enkrat na dan) je povečal Cmax vorikonazola (substrata CYP2C19) za 15 % in njegovo AUCτ za 41 %.

Cilostazol
Omeprazol in esomeprazol zavirata CYP 2C19. V navzkrižni študiji je omeprazol, uporabljen v 40-mg odmerkih pri zdravih preiskovancih, povečal Cmax cilostazola za 18 % in njegovo AUC za 26 % ter Cmax enega od njegovih aktivnih presnovkov za 29 % in AUC tega presnovka za 69 %.

Cisaprid
Pri zdravih prostovoljcih je sočasna uporaba 40 mg esomeprazola povzročila 32 % povečanje površine pod krivuljo plazemske koncentracije po času (AUC) in 31 % podaljšanje eliminacijskega razpolovnega časa (t1/2), a brez pomembnega povečanja največje koncentracije cisaprida v plazmi. Rahlo podaljšanje intervala QTc, opaženo po uporabi samega cisaprida, se med sočasno uporabo cisaprida in esomeprazola ni dodatno povečalo.

Diazepam
Sočasna uporaba 30 mg esomeprazola je za 45 % zmanjšala očistek diazepama, ki je substrat CYP2C19.

Preiskovana zdravila brez klinično pomembnih interakcij
Amoksicilin in kinidin
Esomeprazol nima klinično pomembnega učinka na farmakokinetiko amoksicilina in kinidina.

Naproksen ali rofekoksib
Študije sočasne uporabe esomeprazola z naproksenom ali rofekoksibom med kratkotrajnimi študijami niso pokazale klinično pomembnih farmakokinetičnih medsebojnih delovanj.

Učinki drugih zdravil na farmakokinetiko esomeprazola
Zdravila, ki zavirajo CYP2C19 in/ali CYP3A4
Esomeprazol se presnavlja s CYP2C19 in CYP3A4. Sočasna uporaba esomeprazola in zaviralca CYP3A4, klaritromicina (500 mg dvakrat na dan) je podvojila izpostavljenosti (AUC) esomeprazolu. Sočasna uporaba esomeprazola in kakšnega kombiniranega zaviralca CYP2C19 in CYP3A4 lahko več kot podvoji izpostavljenost esomeprazolu. Zaviralec CYP2C19 in CYP3A4 vorikonazol je povečal AUCt omeprazola za 280 %. V nobeni od teh okoliščin odmerka esomeprazola praviloma ni treba prilagoditi. Pride pa prilagoditev v poštev pri bolnikih s hudo okvaro jeter ali če je indicirano dolgotrajno zdravljenje.

Zdravila, ki inducirajo CYP2C19 in/ali CYP3A4
Zdravila, ki inducirajo CYP2C19, CYP3A4 ali oba (npr. rifampicin in šentjanževka (Hypericum perforatum)), lahko zmanjšajo koncentracijo esomeprazola v serumu, ker povečajo njegovo presnovo.

4.6	Plodnost, nosečnost in dojenje

Nosečnost
Zmeren obseg podatkov o nosečnicah (od 300 do 1.000 izidov nosečnosti) ne kaže, da bi esomeprazol povzročal malformacije, fetotoksične učinke ali toksične učinke na novorojenčka.
Študije na živalih ne kažejo neposrednih ali posrednih škodljivih učinkov glede reproduktivne toksičnosti (glejte poglavje 5.3).
Zaradi previdnosti je bolje, da se zdravila Nexium Control med nosečnostjo ne uporablja.

Dojenje
Omejeni podatki kažejo, da se esomeprazol izloča v materino mleko. O učinkih esomeprazola pri novorojenčkih in dojenčkih ni dovolj informacij. Esomeprazola se med obdobjem dojenja ne sme uporabljati.

Plodnost
Študije na živalih, v katerih so uporabljali racemno mešanico omeprazola peroralno, niso pokazale vplivov na plodnost.

4.7	Vpliv na sposobnost vožnje in upravljanja strojev

Esomeprazol ima manjši vpliv na sposobnost vožnje in upravljanja strojev. Neželeni učinek omotica se pojavlja občasno, motnje vida pa se pojavljajo redko (glejte poglavje 4.8). Bolniki, pri katerih se pojavijo ti neželeni učinki, ne smejo voziti ali upravljati strojev.

4.8	Neželeni učinki

Povzetek varnostnih značilnosti
Med neželenimi učinki, ki so bili v kliničnih študijah (in tudi med uporabo zdravila po prihodu na trg) opisani najpogosteje, so glavobol, bolečine v trebuhu, driska in navzea. Poleg tega so varnostne značilnosti podobne za različne farmacevtske oblike, indikacije zdravljenja, starostne skupine in populacije bolnikov. Z odmerkom povezanih neželenih učinkov niso ugotovili.

Seznam neželenih učinkov v preglednici
V programu kliničnih študij esomeprazola in med uporabo zdravila po prihodu na trg so bili ugotovljeni ali domnevni naslednji neželeni učinki zdravila. Učinki so razvrščeni glede na dogovor o pogostnosti MedDRA: zelo pogosti (> 1/10), pogosti (≥ 1/100 do < 1/10), občasni (≥ 1/1.000 do < 1/100), redki (≥ 1/10.000 do < 1/1.000), zelo redki (< 1/10.000), neznana (ni mogoče oceniti iz razpoložljivih podatkov).

	
	Pogosti
	Občasni
	Redki
	Zelo redki
	Neznana

	Bolezni krvi in limfatičnega sistema
	
	
	levkopenija,
trombocito-penija
	agranulocitoza,
pancitopenija
	

	Bolezni imunskega sistema
	
	
	preobčutljivost-ne reakcije, npr. zvišana telesna temperatura, angioedem in anafilaktična reakcija/šok
	
	

	Presnovne in prehranske motnje
	
	periferni edemi
	hiponatriemija
	
	hipomagne-ziemija, huda hipomagne-ziemija je lahko povezana s hipokalci-emijo; hipomagne-ziemija lahko povzroči hipokali-emijo

	Psihiatrične motnje
	
	nespečnost
	agitiranost,
zmedenost,
depresija
	agresivnost,
halucinacije
	

	Bolezni živčevja
	glavobol
	omotica,
parestezije,
zaspanost
	motnje okušanja
	
	

	Očesne bolezni
	
	
	zamegljen vid
	
	

	Ušesne bolezni, vključno z motnjami labirinta
	
	vrtoglavica
	
	
	

	Bolezni dihal, prsnega koša in mediastinalnega prostora
	
	
	bronhospazem
	
	

	Bolezni prebavil
	bolečine v trebuhu, zaprtost,
driska,
flatulenca,
navzea/bru-hanje,
polipi fundičnih žlez (benigni)

	suha usta
	stomatitis,
gastrointestinal-
na kandidoza
	
	mikroskop-ski kolitis

	Bolezni jeter, žolčnika in žolčevodov
	
	zvišanje jetrnih encimov
	hepatitis z zlatenico ali brez nje
	odpoved jeter,
hepatična encefalopatija pri bolnikih s predobstoječo boleznijo jeter
	

	Bolezni kože in podkožja
	
	dermatitis,
srbenje, izpuščaj, urtikarija
	alopecija,
fotosenzibilnost
	multiformni eritem,
Stevens-Johnsonov sindrom,
toksična epidermalna nekroliza (TEN), reakcija na zdravilo z eozinofilijo in sistemskimi simptomi (DRESS)
	subakutni kožni eritematozni lupus (glejte poglavje 
4.4).

	Bolezni mišično-skeletnega sistema in vezivnega tkiva
	
	
	artralgija,
mialgija
	mišična šibkost
	

	Bolezni sečil
	
	
	
	intersticijski nefritis
	

	Motnje reprodukcije in dojk
	
	
	
	ginekomastija
	

	Splošne težave in spremembe na mestu aplikacije
	
	
	splošno slabo počutje,
močnejše znojenje
	
	



Poročanje o domnevnih neželenih učinkih
Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o kateremkoli domnevnem neželenem učinku zdravila na nacionalni center za poročanje, ki je naveden v Prilogi V.

4.9	Preveliko odmerjanje

Izkušnje z namernim prevelikim odmerjanjem zdravila so zelo omejene. Pri odmerku 280 mg esomeprazola so bili opisani gastrointestinalni simptomi in šibkost. Enkratni odmerki 80 mg esomeprazola niso povzročili simptomov. Specifičen antidot ni znan. Esomeprazol se v veliki meri veže na beljakovine v plazmi in se zato ne dializira zlahka. Zdravljenje mora biti simptomatsko, zuporabo splošnih podpornih ukrepov.


5.	FARMAKOLOŠKE LASTNOSTI

5.1 	Farmakodinamične lastnosti

Farmakoterapevtska skupina: zdravila za kislinsko pogojene bolezni, zaviralci protonske črpalke,
oznaka ATC: A02BC05.

Esomeprazol je S-izomer omeprazola in zmanjša izločanje želodčne kisline prek specifičnega mehanizma delovanja. Je specifičen zaviralec kislinske črpalke v parietalnih celicah. Farmakodinamično delovanje R- in S-izomera omeprazola je podobno.

Mehanizem delovanja
Esomeprazol je šibka baza. V močno kislem okolju sekretornih kanalčkov parietalnih celic se koncentrira in pretvori v aktivno obliko ter zavira encim H+K+-ATPazo (kislinsko črpalko). Zavre bazalno in stimulirano izločanje želodčne kisline.

Farmakodinamični učinki
Po peroralni uporabi 20 mg ali 40 mg esomeprazola se učinek pojavi v eni uri. Po večkratni uporabi 20 mg esomeprazola enkrat na dan pet dni se povprečno največje izločanje kisline po stimulaciji s pentagastrinom, merjeno peti dan od 6 do 7 ur po odmerku, zmanjša za 90 %.

Po petih dneh peroralne uporabe 20 mg esomeprazola pri simptomatskih bolnikih z gastroezofagealno refluksno boleznijo (GERB) je bil želodčni pH nad 4 povprečno 13 ur, po petih dneh peroralne uporabe 40 mg esomeprazola pa povprečno 17 ur v 24 urah. Po 20 mg esomeprazola je bil želodčni pH nad 4 vsaj 8 ur pri 76 % bolnikov, vsaj 12 ur pri 54 % bolnikov in vsaj 16 ur pri 24 % bolnikov. Po 40 mg esomeprazola so bili ti deleži 97 %, 92 % in 56 %.

Z uporabo AUC kot nadomestnega parametra za koncentracijo v plazmi so ugotovili, da sta zavrtje izločanja kisline in izpostavljenosti zdravilu povezana.

Med zdravljenjem z antisekretornimi zdravili se zaradi zmanjšanega izločanja kisline zviša gastrin v serumu. Zaradi manjše kislosti v želodcu se zviša tudi CgA. Zvišana raven CgA lahko ovira preiskave glede nevroendokrinih tumorjev.

Razpoložljivi objavljeni podatki kažejo, da je treba zdravljenje z zaviralci protonske črpalke prekiniti od 5 do 14 dni pred merjenjem CgA. Tako se raven CgA, ki se lahko zaradi zdravljenja z zaviralci protonske črpalke lažno poviša, vrne v referenčno območje.

Pri nekaterih bolnikih so med dolgotrajnim zdravljenjem z esomeprazolom opažali več enterokromafinim podobnih celic; to je morda posledica večje koncentracije gastrina v serumu.

Če se kislost v želodcu zmanjša zaradi kakršnegakoli vzroka, vključno z zaviralci protonske črpalke, se v želodcu poveča število bakterij, ki so običajno prisotne v prebavilih. Zdravljenje z zaviralci protonske črpalke lahko rahlo poveča tveganje okužb prebavil, npr. z bakterijami, kakršne so Salmonella in Campylobacter, pri hospitaliziranih bolnikih pa morda tudi s Clostridium difficile.

Klinična učinkovitost
Dokazali so, da 20 mg esomeprazola učinkovito zdravi pogosto zgago pri preiskovancih, ki so 2 tedna dobivali en odmerek na 24 ur. V dveh multicentričnih, randomiziranih, dvojno slepih, s placebom kontroliranih ključnih študijah je 234 preiskovancev z nedavno anamnezo pogoste zgage 4 tedne prejemalo 20 mg esomeprazola. Simptome, povezane z refluksom želodčne kisline (kot sta zgaga in regurgitacija kisline), so ocenjevali retrospektivno v 24-urnem obdobju. V obeh študijah je bil esomeprazol 20 mg pomembno boljši v primerjavi s placebom pri primarnem opazovanem dogodku, popolnem prenehanju zgage, opredeljenem kot odsotnost epizod zgage v zadnjih 7 dneh pred končnim obiskom (33,9–41,6 % v primerjavi s placebom 11,9–13,7 % (p < 0,001)). Sekundarni opazovani dogodek, popolno prenehanje zgage, opredeljen kot odsotnost zgage v bolnikovem dnevniku 7 zaporednih dni, je bil statistično pomemben po enem tednu (10,0–15,2 % v primerjavi s placebom 0,9–2,4 %, p = 0,014, p < 0,001) in po 2 tednih (25,2–35,7 % v primerjavi s placebom 3,4–9,0 %, 
p < 0,001).

Drugi sekundarni opazovani dogodki študije so podprli primarnega, vključno z olajšanjem zgage po enem in dveh tednih, odstotkom 24-urnih dni brez zgage po enem in dveh tednih, povprečno vrednostjo resnosti zgage po enem in dveh tednih ter časom do prvotnega in trajnega prenehanja zgage v 24-urnem obdobju in ponoči v primerjavi s placebom. Približno 78 % preiskovancev, ki so dobivali 20 mg esomeprazola, je poročalo o prvem prenehanju zgage v prvem tednu zdravljenja v primerjavi z 52–58 % preiskovancev, ki so dobivali placebo. Čas do trajnega prenehanja zgage, opredeljen kot 7 zaporednih dni brez zgage od prvega zapisa, je bil pomembno krajši v skupini, ki je dobivala 20 mg esomeprazola (39,7–48,7 % do 14. dneva v primerjavi s placebom 11,0–20,2 %). Mediana časa do prvega prenehanja nočne zgage je bila en dan, kar je bilo v eni študiji statistično pomembno v primerjavi s placebom (p = 0,048) in skoraj statistično pomembno v drugi študiji 
(p = 0,069). V obeh kliničnih študijah je bilo približno 80 % vseh noči brez zgage v vseh časovnih obdobjih, po 2 tednih pa je bilo 90 % noči brez zgage v primerjavi z 72,4–78,3% v skupini s placebom. Ocene prenehanja zgage, ki so jih podali raziskovalci, so se ujemale z ocenami preiskovancev, kar kaže na statistično pomembne razlike med esomeprazolom (34,7–41,8 %) in placebom (8,0–11,4 %). Med dvotedenskim vrednotenjem so raziskovalci prav tako ugotovili, da je esomeprazol pomembno učinkovitejši od placeba pri prenehanju regurgitacije kisline (58,5–63,6 % v primerjavi s placebom 28,3–37,4 %). 

Po skupni oceni zdravljenja po 2 tednih je 78,0–80,7 % bolnikov, ki so dobivali 20 mg esomeprazola, poročalo o izboljšanem stanju v primerjavi z 72,4–78,3 % v skupini s placebom. Večina teh bolnikov je ocenila spremembo kot pomembno do izredno pomembno za opravljanje vsakodnevnih dejavnosti (79 – 86 % 2. teden).

5.2	Farmakokinetične lastnosti

Absorpcija
Esomeprazol je v kislem okolju nestabilen, zato se peroralno uporablja v obliki gastrorezistentnih zrnc. Njegova pretvorba v R-izomer je in vivo zanemarljiva. Absorpcija esomeprazola je hitra, najvišjo koncentracijo v plazmi pa doseže približno 1 do 2 uri po odmerku. Absolutna biološka uporabnost po posamičnem 40-mg odmerku je 64 %, po večkratnem odmerjanju enkrat na dan pa se poveča na 89 %. Za 20-mg odmerek esomeprazola sta ti vrednosti 50 % oz. 68 %. Uživanje hrane upočasni in zmanjša absorpcijo esomeprazola, vendar to bistveno ne vpliva na učinek zdravila na kislost v želodcu.

Porazdelitev
Navidezni volumen porazdelitve v stanju dinamičnega ravnovesja je pri zdravih preiskovancih približno 0,22 l/kg telesne mase. Esomeprazol se v 97 % veže na beljakovine v plazmi.

Biotransformacija
Esomeprazol se povsem presnovi s sistemom citokroma P450 (CYP). Glavni del presnove esomeprazola je odvisen od polimorfizma CYP2C19, ki je odgovoren za tvorbo hidroksi- in demetiliranih presnovkov esomeprazola. Preostali del je odvisen od druge specifične izooblike, CYP3A4; CYP3A4 je odgovoren za tvorbo esomeprazolsulfona, glavnega presnovka esomeprazola v plazmi.

Izločanje
Spodaj navedeni parametri odražajo predvsem farmakokinetiko pri posameznikih s funkcionalnim encimom CYP2C19, tj. dobrih metabolizatorjih.

Celotni plazemski očistek je približno 17 l/h po posamičnem odmerku in približno 9 l/h po večkratni uporabi. Plazemski eliminacijski razpolovni čas po večkratnem odmerjanju enkrat na dan je okrog 1,3 ure. Esomeprazol se med odmerki povsem odstrani iz plazme in se med uporabo enkrat na dan ne kopiči. Glavni presnovki esomeprazola ne vplivajo na izločanje želodčne kisline. Skoraj 80 % peroralnega odmerka esomeprazola se izloči v obliki presnovkov v urinu, preostanek pa v blatu. V urinu se pojavi manj kot 1 % matičnega zdravila.

Linearnost/nelinearnost
Farmakokinetiko esomeprazola so raziskali z odmerki do 40 mg dvakrat na dan. Površina pod krivuljo plazemske koncentracije po času se med uporabo večkratnih odmerkov esomeprazola povečuje. Povečanje je odvisno od odmerka in po večkratni uporabi povzroči več kot odmerku sorazmerno povečanje AUC. Ta odvisnost od časa in odmerka je posledica manjše presnove prvega prehoda in sistemskega očistka esomeprazola; vzrok je verjetno zavrtje encima CYP2C19 z esomeprazolom in/ali njegovim sulfonskim presnovkom.

Posebne populacije bolnikov
Slabi metabolizatorji
Približno 2,9 ± 1,5 % populacije nima funkcionalnega CYP2C19 in jih imenujemo slabi metabolizatorji. Pri slabih metabolizatorjih presnovo esomeprazola verjetno v glavnem katalizira CYP3A4. Po ponavljajoči se uporabi 40 mg esomeprazola, enkrat na dan, je povprečna površina pod krivuljo plazemske koncentracije po času pri slabih metabolizatorjih približno 100 % večja kot pri osebah s funkcionalnim encimom CYP2C19 (dobrih metabolizatorjih). Povprečna največja koncentracija v plazmi je 60 % večja.
Ti izsledki ne vplivajo na odmerjanje esomeprazola.

Spol
Po enkratnem odmerku 40 mg esomeprazola je povprečna površina pod krivuljo plazemske koncentracije po času pri ženskah približno 30 % večja kot pri moških. Po večkratnem odmerjanju enkrat na dan niso ugotovili razlik med spoloma. Ti izsledki ne vplivajo na odmerjanje esomeprazola.

Okvara jeter
Presnova esomeprazola je lahko okvarjena pri bolnikih z blagimi do zmernimi motnjami delovanja jeter. Hitrost presnove je zmanjšana pri bolnikih s hudimi motnjami delovanja jeter. Površina pod krivuljo plazemske koncentracije esomeprazola po času se pri takšnih bolnikih podvoji. Zato največji odmerek, pri bolnikih s hudimi motnjami delovanja jeter, ne sme preseči 20 mg. Esomeprazol in njegovi glavni presnovki med uporabo enkrat na dan ne kažejo težnje h kopičenju.

Okvara ledvic
Študij pri bolnikih z zmanjšanim delovanjem ledvic ni bilo. Ledvice so odgovorne za izločanje presnovkov esomeprazola, ne pa za odstranjevanje matičnega zdravila. Zato ni pričakovati, da bi bila presnova esomeprazola pri bolnikih z okvarjenim delovanjem ledvic spremenjena.

Starejši bolniki (stari 65 let ali več)
Pri starejših osebah (71-80 let) presnova esomeprazola ni bistveno spremenjena.

5.3	Predklinični podatki o varnosti

Predklinični podatki na osnovi običajnih študij farmakološke varnosti, toksičnosti pri ponavljajočih se odmerkih, genotoksičnosti in toksičnosti za reprodukcijo in razvoj ne kažejo posebnega tveganja za človeka.
Neželeni učinki, ki jih v kliničnih študijah niso zabeležili, opazili pa so jih pri živalih ob izpostavljenostih, podobnih kliničnim izpostavljenostim, in bi lahko bili pomembni za klinično uporabo, so:
Pri podganah so študije kancerogenosti z uporabo racemne mešanice pokazale hiperplazijo želodčnih enterokromafinim podobnih celic in karcinoide. Ti učinki na želodec pri podganah so posledica stalne, izrazite hipergastrinemije zaradi manjšega nastajanja želodčne kisline. Pojavijo se pri podganah po dolgotrajnem zdravljenju z zaviralci izločanja želodčne kisline.


6.	FARMACEVTSKI PODATKI

6.1	Seznam pomožnih snovi

Vsebina kapsule
glicerilmonostearat 40-55
hidroksipropilceluloza
hipromeloza 2910 (6 mPa·s)
magnezijev stearat
metakrilna kislina in etilakrilat, kopolimer (1:1), 30-odstotna disperzija
polisorbat 80
sladkorne kroglice (saharoza in koruzni škrob)
smukec
trietilcitrat
karmin (E120)
indigo karmin (E132)
titanov dioksid (E171)
rumeni železov oksid (E172)

Ovojnica kapsule
želatina
indigo karmin (E132)
eritrozin (E127)
alura rdeče AC (E129)

Tiskarsko črnilo
povidon K-17
propilenglikol
šelak
natrijev hidroksid
titanov dioksid (E171)

Črta
želatina
rumeni železov oksid (E172)

6.2	Inkompatibilnosti

Navedba smiselno ni potrebna.

6.3	Rok uporabnosti

3 leta

6.4	Posebna navodila za shranjevanje

Shranjujte pri temperaturi do 30 °C.
Shranjujte v originalni ovojnini za zagotovitev zaščite pred vlago.

6.5	Vrsta ovojnine in vsebina 

Plastenka iz polietilena visoke gostote (HDPE) z indukcijsko zaporko s tesnilom in za otroke varno zaporko, ki vsebuje 14 gastrorezistentnih kapsul. Plastenka vsebuje tudi zapečaten vsebnik s sušilom iz silikagela.

Zdravilo Nexium Control so na voljo v pakiranjih 14 in 28 kapsul. Na trgu morda ni vseh navedenih pakiranj.

6.6	Posebni varnostni ukrepi za odstranjevanje

Ni posebnih zahtev.


7.	IMETNIK DOVOLJENJA ZA PROMET Z ZDRAVILOM

Haleon Ireland Dungarvan Limited, 
Knockbrack, 
Dungarvan, 
Co. Waterford,
Ireland


8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

EU/1/13/860/003
EU/1/13/860/005


9.	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 26. avgust 2013
Datum zadnjega podaljšanja: 25. junij 2018


10.	DATUM ZADNJE REVIZIJE BESEDILA

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu.
























PRILOGA II

A.	IZDELOVALEC (IZDELOVALCI), ODGOVOREN (ODGOVORNI) ZA SPROŠČANJE SERIJ

B.	POGOJI ALI OMEJITVE GLEDE OSKRBE IN UPORABE

C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM 

D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

A.	IZDELOVALEC (IZDELOVALCI), ODGOVOREN(ODGOVORNI) ZA SPROŠČANJE SERIJ

Ime in naslov izdelovalca, odgovornega za sproščanje serij

[bookmark: _Hlk126569066]Haleon Italy Manufacturing S.r.l.
Via Nettunense, 90 
04011 Aprilia (LT) 
Italija


Haleon Germany GmbH
Barthstrasse 4
80339 Munich
Nemčija 

V natisnjenem navodilu za uporabo zdravila morata biti navedena ime in naslov proizvajalca, odgovornega za sprostitev zadevne serije.

B.	POGOJI ALI OMEJITVE GLEDE OSKRBE IN UPORABE

Izdaja zdravila je brez recepta v lekarnah.


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Zahteve glede predložitve rednega posodobljenega poročila o varnosti zdravila za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.


D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

· Načrt za obvladovanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:

· na zahtevo Evropske agencije za zdravila;

· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

























PRILOGA III

OZNAČEVANJE IN NAVODILO ZA UPORABO
























A. OZNAČEVANJE


	PODATKI NA ZUNANJI OVOJNINI

ZUNANJA ŠKATLA




	1.	IME ZDRAVILA



Nexium Control 20 mg gastrorezistentne tablete

esomeprazol


	2.	NAVEDBA ENE ALI VEČ UČINKOVIN



Ena gastrorezistentna tableta vsebuje 20 mg esomeprazola (v obliki magnezijevega trihidrata).


	3.	SEZNAM POMOŽNIH SNOVI



Vsebuje saharozo. Za dodatne informacije glejte navodilo za uporabo.


	4.	FARMACEVTSKA OBLIKA IN VSEBINA



7 gastrorezistentnih tablet
14 gastrorezistentnih tablet
2 x 14 gastrorezistentnih tablet


	5.	POSTOPEK IN POT(I) UPORABE ZDRAVILA



Tablete je treba pogoltniti cele. Tablet ne žvečite in ne drobite.
Pred uporabo preberite priloženo navodilo!
peroralna uporaba


	6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK



Zdravilo shranjujte nedosegljivo otrokom!


	7.	DRUGA POSEBNA OPOZORILA, ČE SO POTREBNA




	8.	DATUM IZTEKA ROKA UPORABNOSTI ZDRAVILA 



Uporabno do


	9.	POSEBNA NAVODILA ZA SHRANJEVANJE



Shranjujte pri temperaturi do 30 °C.

Shranjujte v originalni ovojnini za zagotovitev zaščite pred vlago.


	10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI





	11.	IME IN NASLOV IMETNIKA DOVOLJENJA ZA PROMET Z ZDRAVILOM



Haleon Ireland Dungarvan Limited, 
Knockbrack, 
Dungarvan, 
Co. Waterford, 
Ireland


	12.	ŠTEVILKA(E) DOVOLJENJA (DOVOLJENJ) ZA PROMET



EU/1/13/860/001	7 gastrorezistentnih tablet
EU/1/13/860/002	14 gastrorezistentnih tablet
EU/1/13/860/004	2 x 14 gastrorezistentnih tablet


	13.	ŠTEVILKA SERIJE



Številka serije


	14.	NAČIN IZDAJANJA ZDRAVILA




	15.	NAVODILA ZA UPORABO



Za kratkotrajno zdravljenje simptomov refluksa (zgage, vračanja kisline) pri odraslih, starejših od 18 let.
Ne jemljite zdravila, če ste alergični na esomeprazol ali katerokoli drugo sestavino tega zdravila.
Posvetujte se z zdravnikom ali farmacevtom, če:
· jemljete katerakoli zdravila, ki so navedena v navodilu za uporabo;
· ste starejši od 55 let in se vam pojavijo novi simptomi refluksa ali se vam takšni simptomi v zadnjem času spremenijo.
Kako jemati zdravilo:
Vzemite eno tableto enkrat na dan. Ne prekoračite tega odmerka.
Lahko traja 2-3 dni, preden zdravilo začne popolnoma delovati.
Če se znaki vaše bolezni poslabšajo ali ne izboljšajo po jemanju tega zdravila 14 dni zapored, se posvetujte z zdravnikom. 

Zdravi zgago in refluks želodčne kisline

ena tableta na dan
deluje 24 ur


16.	PODATKI V BRAILLOVI PISAVI

Nexium Control 20 mg tablete


17.	EDINSTVENA OZNAKA – DVODIMENZIONALNA ČRTNA KODA

Navedba smiselno ni potrebna.


18.	EDINSTVENA OZNAKA – V BERLJIVI OBLIKI

Navedba smiselno ni potrebna.




	PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOT 




	1.	IME ZDRAVILA



Nexium Control 20 mg gastrorezistentne tablete

esomeprazol


	2.	IME IMETNIKA DOVOLJENJA ZA PROMET Z ZDRAVILOM



Haleon Ireland Dungarvan Limited


	3.	DATUM IZTEKA ROKA UPORABNOSTI ZDRAVILA



EXP


	4.	ŠTEVILKA SERIJE



Lot


	5.	DRUGI PODATKI 






	PODATKI NA ZUNANJI OVOJNINI

ZUNANJA ŠKATLA




	1.	IME ZDRAVILA



Nexium Control 20 mg trde gastrorezistentne kapsule

esomeprazol


	2.	NAVEDBA ENE ALI VEČ UČINKOVIN



Ena trda gastrorezistentna kapsula vsebuje 20 mg esomeprazola (v obliki magnezijevega trihidrata).


	3.	SEZNAM POMOŽNIH SNOVI



Vsebuje saharozo in alura rdeče AC (E129). Za dodatne informacije glejte navodilo za uporabo.


	4.	FARMACEVTSKA OBLIKA IN VSEBINA



14 trdih gastrorezistentnih kapsul
2 x 14 trdih gastrorezistentnih kapsul


	5.	POSTOPEK IN POT(I) UPORABE ZDRAVILA



Pred uporabo preberite priloženo navodilo!
peroralna uporaba


	6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK



Zdravilo shranjujte nedosegljivo otrokom!


	7.	DRUGA POSEBNA OPOZORILA, ČE SO POTREBNA




	8.	DATUM IZTEKA ROKA UPORABNOSTI ZDRAVILA 



Uporabno do


	9.	POSEBNA NAVODILA ZA SHRANJEVANJE



Shranjujte pri temperaturi do 30 °C.

Shranjujte v originalni ovojnini za zagotovitev zaščite pred vlago.


	10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI




	11.	IME IN NASLOV IMETNIKA DOVOLJENJA ZA PROMET Z ZDRAVILOM



Haleon Ireland Dungarvan Limited, 
Knockbrack, 
Dungarvan, 
Co. Waterford, 
Ireland


	12.	ŠTEVILKA(E) DOVOLJENJA (DOVOLJENJ) ZA PROMET



EU/1/13/860/003	14 trdih gastrorezistentnih kapsul
EU/1/13/860/005	2 x 14 trdih gastrorezistentnih kapsul


	13.	ŠTEVILKA SERIJE



Lot


	14.	NAČIN IZDAJANJA ZDRAVILA




	15.	NAVODILA ZA UPORABO



Za kratkotrajno zdravljenje simptomov refluksa (zgage, vračanja kisline) pri odraslih, starejših od 18 let.

Ne jemljite zdravila, če ste alergični na esomeprazol ali katerokoli drugo sestavino tega zdravila.

Posvetujte se z zdravnikom ali farmacevtom, če:
· jemljete katerakoli zdravila, ki so navedena v navodilu za uporabo;
· ste starejši od 55 let in se vam pojavijo novi simptomi refluksa ali se vam takšni simptomi v zadnjem času spremenijo.

Kako jemati zdravilo:
Vzemite eno kapsulo enkrat na dan. Ne prekoračite tega odmerka.
Kapsule je treba pogoltniti cele. Kapsul ne smete žvečiti, zdrobiti ali odpreti.
Lahko traja 2-3 dni, preden zdravilo začne popolnoma delovati.
Če se znaki vaše bolezni poslabšajo ali ne izboljšajo po jemanju tega zdravila 14 dni zapored, se posvetujte z zdravnikom. 

Zdravi zgago in refluks želodčne kisline

kapsule

ena kapsula na dan
deluje 24 ur


16.	PODATKI V BRAILLOVI PISAVI

Nexium Control 20 mg kapsule


17.	EDINSTVENA OZNAKA – DVODIMENZIONALNA ČRTNA KODA

Navedba smiselno ni potrebna.


18.	EDINSTVENA OZNAKA – V BERLJIVI OBLIKI

Navedba smiselno ni potrebna.




PODATKI, KI MORAJO BITI NAVEDENI NA STIČNI OVOJNINI

NALEPKA NA PLASTENKI


1.	IME ZDRAVILA

Nexium Control 20 mg gastrorezistentne kapsule

esomeprazol


2.	NAVEDBA ENE ALI VEČ UČINKOVIN

Ena gastrorezistentna kapsula vsebuje 20 mg esomeprazola (v obliki magnezijevega trihidrata).


3.	SEZNAM POMOŽNIH SNOVI

Vsebuje saharozo in alura rdeče AC (E129).


4.	FARMACEVTSKA OBLIKA IN VSEBINA

14 gastrorezistentnih kapsul


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
peroralna uporaba


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

Uporabno do


9.	POSEBNA NAVODILA ZA SHRANJEVANJE

Shranjujte pri temperaturi do 30 °C.

Vsebnik shranjujte tesno zaprt za zagotovitev zaščite pred vlago.


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


11.	IME IN NASLOV IMETNIKA DOVOLJENJA ZA PROMET Z ZDRAVILOM

Haleon Ireland Dungarvan Limited, 
Knockbrack, 
Dungarvan, 
Co. Waterford, 
Ireland


12.	ŠTEVILKA(E) DOVOLJENJA (DOVOLJENJ) ZA PROMET


13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO

Zdravi zgago in refluks želodčne kisline.

Vzemite eno kapsulo enkrat na dan. Ne prekoračite tega odmerka.
Pogoltnite celo. Kapsule ne žvečite, drobite ali odpirajte.

kapsule


16.	PODATKI V BRAILLOVI PISAVI


17.	EDINSTVENA OZNAKA – DVODIMENZIONALNA ČRTNA KODA


18.	EDINSTVENA OZNAKA – V BERLJIVI OBLIKI


























B. NAVODILO ZA UPORABO

Navodilo za uporabo

Nexium Control 20 mg gastrorezistentne tablete
esomeprazol

Pred začetkom jemanja zdravila natančno preberite navodilo, ker vsebuje za vas pomembne podatke!

Pri jemanju tega zdravila natančno upoštevajte napotke v tem navodilu ali navodila farmacevta.
· Navodilo shranite. Morda ga boste želeli ponovno prebrati.
· Posvetujte se s farmacevtom, če potrebujete dodatne informacije ali nasvet.
· Če opazite katerikoli neželeni učinek, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. Glejte poglavje 4.
· Če se znaki vaše bolezni poslabšajo ali ne izboljšajo v 14 dneh, se posvetujte z zdravnikom.

Kaj vsebuje navodilo 

1.	Kaj je zdravilo Nexium Control in za kaj ga uporabljamo
2.	Kaj morate vedeti, preden boste vzeli zdravilo Nexium Control
3.	Kako jemati zdravilo Nexium Control
4.	Možni neželeni učinki
5.	Shranjevanje zdravila Nexium Control
6. 	Vsebina pakiranja in dodatne informacije
	- Dodatne koristne informacije


1.	Kaj je zdravilo Nexium Control in za kaj ga uporabljamo

Zdravilo Nexium Control vsebuje učinkovino esomeprazol. Spada v skupino zdravil, ki jih imenujemo "zaviralci protonske črpalke". Delujejo tako, da zmanjšajo količino kisline, ki nastaja v želodcu.

To zdravilo se uporablja pri odraslih za kratkotrajno zdravljenje simptomov refluksa (npr. zgage in vračanja kisline).

"Refluks" pomeni vračanje kisline iz želodca nazaj v požiralnik, ki se zaradi tega lahko vname in boli. Posledica so lahko simptomi, npr. bolečina v prsnem košu, ki se širi proti žrelu (zgaga) ali kisel okus v ustih (vračanje kisline).

Zdravilo Nexium Control ni namenjeno takojšnjemu olajšanju težav. Morda boste morali tablete jemati 2 ali 3 dni zapored, preden se boste počutili bolje. Če se znaki vaše bolezni poslabšajo ali ne izboljšajo v 14 dneh, se posvetujte z zdravnikom.


2.	Kaj morate vedeti, preden boste vzeli zdravilo Nexium Control

Ne jemljite zdravila Nexium Control

· Če ste alergični na esomeprazol ali katerokoli sestavino tega zdravila (navedeno v poglavju 6).
· Če ste alergični na zdravila, ki vsebujejo druge zaviralce protonske črpalke (npr. pantoprazol, lansoprazol, rabeprazol ali omeprazol).
· Če jemljete kakšno zdravilo, ki vsebuje nelfinavir ali rilpivirin (uporablja se za zdravljenje okužbe s HIV).
· Če se vam je po jemanju zdravila Nexium Control ali drugih povezanih zdravil že kdaj razvil hud kožni izpuščaj ali luščenje kože, mehurjenje in/ali afte.

Ne vzemite tega zdravila, če kaj od naštetega velja za vas. Če ste negotovi, se posvetujte z zdravnikom ali farmacevtom, preden vzamete to zdravilo.

Opozorila in previdnostni ukrepi

Pred začetkom jemanja zdravila Nexium Control se posvetujte z zdravnikom, če:
· ste v preteklosti kdaj imeli razjedo na želodcu ali operacijo želodca,
· jemljete zdravilo proti refluksu ali zgagi nepretrgoma že 4 tedne ali več. To je lahko znak resnejšega stanja.
· imate pogoste epizode piskajočega dihanja, zlasti ob zgagi,
· imate zlatenico (porumenelost kože ali očesnih beločnic) ali hudo okvaro jeter,
· imate hudo okvaro ledvic,
· ste starejši od 55 let in se vam pojavijo novi simptomi refluksa ali se vam takšni simptomi v zadnjem času spremenijo ali vsak dan jemljete zdravila proti težavam z želodcem ali zgago, ki ste jih dobili brez recepta,
· ste že kdaj imeli kožno reakcijo po zdravljenju z zdravilom, podobnim zdravilu Nexium Control, ki zmanjšuje izločanje želodčne kisline. V povezavi z zdravljenjem z zdravilom Nexium Control so poročali o hudih kožnih reakcijah, vključno s Stevens-Johnsonovim sindromom, toksično epidermalno nekrolizo ter reakcijo na zdravilo z eozinofilijo in sistemskimi simptomi (DRESS – drug reaction with eosinophilia and systemic symptoms). Če opazite katerega od simptomov, povezanih s temi resnimi kožnimi reakcijami, opisanimi v poglavju 4, prenehajte uporabljati zdravilo Nexium Control in takoj poiščite zdravniško pomoč,
· ste naročeni na endoskopijo ali dihalni test s sečnino,
· ste naročeni na specifično preiskavo krvi (kromogranin A).

Zdravniku morate takoj, pred ali po jemanju tega zdravila povedati, če opazite katerega od naslednjih simptomov, ki so lahko znak druge, resnejše bolezni:
· hujšanje brez razloga,
· težave ali bolečine pri požiranju,
· bolečine v želodcu ali drugi znaki prebavnih motenj, na primer slabost (siljenje na bruhanje), občutek polnosti ali napenjanje, zlasti po zaužitju hrane,
· bruhanje hrane ali krvi; ta je lahko opazna kot temna, kavi podobna zrna v izbruhani vsebini,
· iztrebljanje črnega (krvavo obarvanega) blata,
· huda ali trdovratna driska; esomeprazol je povezan z nekoliko večjim tveganjem za infekcijsko drisko,
· če se pojavi kožni izpuščaj, zlasti na koži, ki je izpostavljena soncu, čim prej obvestite zdravnika, saj boste morda morali prekiniti zdravljenje z zdravilom Nexium Control. Ne pozabite omeniti morebitnih drugih neželenih učinkov, kot je bolečina v sklepih.

Če se pojavijo bolečine v prsnem košu z omotico, potenje, vrtoglavica ali bolečina v rami z zasoplostjo, morate takoj poiskati nujno zdravniško pomoč. To je lahko znak resnega stanja povezanega z vašim srcem.

Če kaj od naštetega velja za vas (ali če niste prepričani), se takoj posvetujte z zdravnikom.

Otroci in mladostniki

Tega zdravila ne smejo jemati otroci in mladostniki, mlajši od 18 let.

Druga zdravila in zdravilo Nexium Control

Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katerokoli drugo zdravilo. To zdravilo namreč lahko vpliva na delovanje nekaterih zdravil in nekatera zdravila lahko vplivajo na to zdravilo.

Ne jemljite tega zdravila, če sočasno jemljete zdravilo, ki vsebuje nelfinavir ali rilpivirin (uporablja se za zdravljenje okužbe s HIV).

Zdravniku ali farmacevtu morate posebej povedati, če jemljete klopidogrel (zdravilo, ki se uporablja za preprečevanje nastajanja krvnih strdkov).

Ne jemljite tega zdravila z drugimi zdravili, ki zmanjšujejo nastajanje kisline v želodcu, npr. z zaviralcem protonske črpalke (na primer s pantoprazolom, lansoprazolom, rabeprazolom ali omeprazolom) ali antagonistom receptorjev H2 (na primer z ranitidinom, famotidinom).

To zdravilo lahko jemljete z antacidi (na primer z magaldratom, alginsko kislino, natrijevim bikarbonatom, aluminijevim hidroksidom, magnezijevim karbonatom ali njihovimi kombinacijami), če je to potrebno.

Zdravniku ali farmacevtu morate povedati, če jemljete katero od naslednjih zdravil:
· ketokonazol in itrakonazol (uporabljata se za zdravljenje glivičnih okužb)
· vorikonazol (uporablja se za zdravljenje glivičnih okužb) in klaritromicin (uporablja se za zdravljenje okužb). Vaš zdravnik vam bo morda prilagodil odmerek zdravila Nexium Control, če imate hude težave z jetri ali se zdravite že dolgo časa.
· erlotinib (uporablja se za zdravljenje raka)
· levotiroksin (uporablja se za zdravljenje hipotiroidizma)
· metotreksat (uporablja se za zdravljenje raka in revmatskih bolezni)
· digoksin (uporablja se za zdravljenje težav s srcem)
· atazanavir, sakvinavir (uporabljata se za zdravljenje okužbe s HIV)
· citalopram, imipramin ali klomipramin (uporabljajo se za zdravljenje depresije)
· diazepam (uporablja se za zdravljenje tesnobnosti, za sproščanje mišic ali pri epilepsiji)
· fenitoin (uporablja se za zdravljenje epilepsije)
· zdravila, ki se uporabljajo za redčenje krvi, na primer varfarin. Zdravnik vas bo morda moral spremljati, ko boste začeli ali nehali jemati zdravilo Nexium Control.
· cilostazol (uporablja se za zdravljenje intermitentne klavdikacije – stanje, kjer nezadosten dotok krvi v mišice nog povzroči bolečine in težave pri hoji)
· cisaprid (uporablja se za zdravljenje težav z želodcem in zgage)
· rifampicin (uporablja se za zdravljenje tuberkuloze)
· takrolimus (uporablja se po presaditvi organov)
· šentjanževko (Hypericum perforatum) (uporablja se za zdravljenje depresije)

Nosečnost in dojenje

Zaradi previdnosti je priporočljivo, da se jemanju zdravila Nexium Control med nosečnostjo izognete. Tega zdravila ne uporabljajte med dojenjem.
Če ste noseči ali dojite, menite, da bi lahko bili noseči ali načrtujete zanositev, se posvetujte z zdravnikom ali farmacevtom, preden vzamete to zdravilo.

Vpliv na sposobnost upravljanja vozil in strojev

Malo je verjetno, da bi zdravilo Nexium Control vplivalo na sposobnost upravljanja vozil in strojev. Kljub temu pa se lahko občasno pojavijo neželeni učinki kot so omotica in motnje vida (glejte poglavje 4). Če imate takšne neželene učinke, ne upravljajte vozil ali strojev.

Zdravilo Nexium Control vsebuje saharozo in natrij

Zdravilo Nexium Control vsebuje sladkorne kroglice, ki vsebujejo saharozo (vrsta sladkorja). Če vam je zdravnik povedal, da ne prenašate nekaterih sladkorjev, se z njim posvetujte, preden vzamete to zdravilo.

To zdravilo vsebuje manj kot 1 mmol (23 mg) natrija na tableto, kar v bistvu pomeni ‘brez natrija’.


3.	Kako jemati zdravilo Nexium Control

Pri jemanju tega zdravila natančno upoštevajte napotke v tem navodilu ali navodila zdravnika ali farmacevta. Če ste negotovi, se posvetujte z zdravnikom ali farmacevtom.

Koliko zdravila morate vzeti

· Priporočeni odmerek je ena tableta na dan.
· Ne vzemite večjega odmerka od priporočenega, ki je ena tableta (20 mg) na dan, tudi če ne čutite takoj izboljšanja.
· Morda boste morali tablete jemati 2 ali 3 dni zapored, preden se vam simptomi refluksa (na primer, zgaga ali regurgitacija kisline) izboljšajo.
· Zdravljenje traja do 14 dni.
· Nehajte jemati to zdravilo, ko simptomi refluksa popolnoma izginejo.
· Če se vam simptomi refluksa poslabšajo ali ne izboljšajo po jemanju tega zdravila 14 dni zapored, se posvetujte z zdravnikom. 

Če imate trdovratne ali dolgotrajne, pogosto ponavljajoče se simptome tudi še po zdravljenju s tem zdravilom, se morate posvetovati z zdravnikom.

Jemanje tega zdravila

· Tableto lahko vzamete kadarkoli v teku dneva, s hrano ali na prazen želodec.
· Tableto zaužijte celo s pol kozarca vode. Tablete ne žvečite in ne drobite. Tableta namreč vsebuje obložena zrnca, ki preprečijo, da bi kislina v želodcu razgradila zdravilo. Pomembno je, da se zrnca ne poškodujejo.

Drugi možni način jemanja tega zdravila

· Tableto dajte v kozarec negazirane vode (vode brez mehurčkov). Ne uporabljajte nobenih drugih tekočin.
· Mešajte, dokler se tableta ne razpusti (mešanica ne bo bistra), nato mešanico popijte takoj ali v 30 minutah. Mešanico vedno premešajte, tik preden jo popijete.
· Da boste popili zares vse zdravilo, kozarec nato zelo dobro splaknite s pol kozarca vode in to vodo popijte. Trdni delci vsebujejo zdravilo – ne žvečite jih in jih ne drobite.

Če ste vzeli večji odmerek zdravila Nexium Control, kot bi smeli

Če ste vzeli večji odmerek zdravila Nexium Control, kot je priporočeno, se takoj posvetujte z zdravnikom ali farmacevtom. Pojavijo se lahko simptomi kot so driska, bolečine v želodcu, zaprtost, siljenje na bruhanje ali bruhanje in šibkost. 

Če ste pozabili vzeti zdravilo Nexium Control

Če pozabite vzeti odmerek, ga vzemite takoj, ko se spomnite, v istem dnevu. Ne vzemite dvojnega odmerka, če ste pozabili vzeti prejšnji odmerek.

Če imate dodatna vprašanja o uporabi zdravila, se posvetujte z zdravnikom ali farmacevtom.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih. 

Če opazite katerega od naslednjih resnih neželenih učinkov, nehajte jemati zdravilo Nexium Control in se takoj posvetujte z zdravnikom:

· nenadno piskajoče dihanje, oteklost ustnic, jezika in žrela, izpuščaj, omedlevico ali težave s požiranjem (huda alergijska reakcija, pojavi se redko)
· pordelost kože z mehurji ali lupljenjem. Pojavijo se lahko tudi hudi mehurji in krvavitve na ustnicah, očeh, ustih, nosu in spolovilih. To je lahko t. i. Stevens-Johnsonov sindrom ali toksična epidermalna nekroliza; pojavi se zelo redko.
· porumenelost kože, temen urin in utrujenost; to so lahko simptomi težav z jetri, pojavijo se redko
· razširjen izpuščaj, visoka telesna temperatura in povečane bezgavke (sindrom DRESS ali sindrom preobčutljivosti na zdravilo); pojavijo se zelo redko

Čim prej se posvetujte z zdravnikom, če se vam pojavi kateri od naslednjih znakov okužbe:

To zdravilo lahko v zelo redkih primerih neugodno vpliva na bele krvne celice in povzroči imunsko pomanjkljivost. Če imate okužbo s simptomi, kot sta npr. zvišana telesna temperatura in zelo slabo splošno stanje, ali zvišana telesna temperatura s simptomi lokalne okužbe, npr. bolečinami v vratu, žrelu ali ustih, ali s težavami pri uriniranju, se morate čim prej posvetovati z zdravnikom, da bo lahko s preiskavo krvi izključil pomanjkanje belih krvnih celic (agranulocitozo). V takšnem primeru je pomembno, da zdravnika obvestite, da jemljete to zdravilo.

Med drugimi neželenimi učinki so:

Pogosti (pojavijo se lahko pri največ 1 od 10 oseb)

· glavobol
· učinki na želodec ali črevo: driska, bolečine v trebuhu, zaprtost, vetrovi (flatulenca)
· siljenje na bruhanje (slabost v želodcu) ali bruhanje
· benigni polipi v želodcu

Občasni (pojavijo se lahko pri največ 1 od 100 oseb)

· otekanje stopal in gležnjev
· moten spanec (nespečnost), zaspanost
· omotica, mravljinčenje
· vrtoglavica
· suhost ust
· zvišane vrednosti jetrnih encimov, ki jih pokažejo izvidi krvnih preiskav, s katerimi preverjamo delovanje jeter
· izpuščaj na koži, bulast izpuščaj (koprivnica) in srbenje kože

Redki (pojavijo se lahko pri največ 1 od 1.000 oseb)

· krvne motnje, npr. zmanjšanje števila belih krvnih celic (levkocitov) ali krvnih ploščic (trombocitov). Posledice so lahko šibkost, podplutbe ali večja verjetnost okužb.
· nizka koncentracija natrija v krvi. To lahko povzroči šibkost, slabost (bruhanje) in krče.
· vznemirjenost, zmedenost ali potrtost
· spremembe okušanja
· težave z vidom, npr. zamegljen vid
· nenaden pojav piskajočega ali težkega dihanja (bronhospazem)
· vnetje v ustih
· okužba, ki jo imenujemo "gobice" in lahko prizadene črevo; povzročajo jo glivice
· izpadanje las (alopecija)
· izpuščaj na koži po izpostavljenosti soncu
· bolečine v sklepih (artralgija) ali mišicah (mialgija)
· splošno slabo počutje in pomanjkanje energije
· močnejše znojenje

Zelo redki (pojavijo se lahko pri največ 1 od 10.000 oseb)

· majhno število rdečih krvnih celic, belih krvnih celic in krvnih ploščic (takšno stanje imenujemo pancitopenija)
· napadalnost
· videnje, občutenje ali slišanje stvari, ki jih ni (halucinacije)
· hude težave z jetri, ki povzročijo odpoved jeter in vnetje možganov
· šibkost mišic
· hude težave z ledvicami
· povečanje dojk pri moških

Neznana (ni mogoče oceniti iz razpoložljivih podatkov)

· nizka koncentracija magnezija v krvi. To lahko povzroči šibkost, slabost (bruhanje), krče, tresenje in motnje srčnega ritma (aritmije). Če imate zelo nizko koncentracijo magnezija, imate lahko v krvi tudi nizko koncentracijo kalcija in/ali kalija.
· vnetje v črevesu (ki povzroči drisko)
· izpuščaj, lahko z bolečino v sklepih

Poročanje o neželenih učinkih

Če opazite kateregakoli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


5.	Shranjevanje zdravila Nexium Control

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na na škatli ali pretisnem omotu poleg oznake ''Uporabno do'' ali "EXP". Rok uporabnosti zdravila se izteče na zadnji dan navedenega meseca.

Shranjujte pri temperaturi do 30 °C.

Zdravilo shranjujte v originalni ovojnini za zagotovitev zaščite pred vlago.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Nexium Control

· Učinkovina je esomeprazol. Ena gastrorezistentna tableta vsebuje 20 mg esomeprazola (v obliki magnezijevega trihidrata).
-	Druge sestavine zdravila so glicerilmonostearat 40-55, hidroksipropilceluloza, hipromeloza, rdeče rjavi železov oksid (E172), rumeni železov oksid (E172), magnezijev stearat, metakrilna kislina in etilakrilat, kopolimer (1:1), 30-odstotna disperzija, mikrokristalna celuloza, sintetični parafin, makrogol 6000, polisorbat 80, krospovidon (vrsta A), natrijev stearilfumarat, sladkorne kroglice (saharoza in koruzni škrob), smukec, titanov dioksid (E171) in trietilcitrat (glejte poglavje 2 "Zdravilo Nexium Control vsebuje saharozo in natrij").

Izgled zdravila Nexium Control in vsebina pakiranja

Zdravilo Nexium Control 20 mg gastrorezistentne tablete so svetlorožnate, podolgovate, na obeh straneh izbočene (bikonveksne) 14 mm x 7 mm filmsko obložene tablete z vtisnjeno oznako "20 mG" na eni strani in A/EH na drugi strani.

Zdravilo Nexium Control je na voljo v velikostih pakiranj s 7, 14 in 28 gastrorezstentnimi tabletami v pretisnih omotih.

Na trgu morda ni vseh navedenih pakiranj.

Imetnik dovoljenja za promet z zdravilom
Haleon Ireland Dungarvan Limited, Knockbrack, Dungarvan, Co. Waterford, Ireland 

Izdelovalec 
Haleon Italy Manufacturing S.r.l., Via Nettunense, 90, 04011 Aprilia (LT), Italija
Haleon Germany GmbH, Barthstrasse 4, 80339 Munich, Nemčija 


Navodilo je bilo nazadnje revidirano dne 

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu. 

---------------------------------------------------------------------------------------------------------------------------

DODATNE KORISTNE INFORMACIJE
Kakšni so simptomi zgage? 

Običajni simptomi refluksa so bolečina v prsnem košu, ki se širi proti žrelu (zgaga) in kisel okus v ustih (vračanje kisline). 

Zakaj se pojavijo ti simptomi?

Zgaga je lahko posledica prenajedanja, uživanja hrane z veliko vsebnostjo maščob, prehitrega zaužitja hrane in pitja velike količine alkohola. Morda boste opazili, da se zgaga poslabša, kadar se uležete. Verjetnost zgage se poveča, če imate prekomerno telesno maso ali kadite.

Kaj lahko storim, za olajšanje simptomov?

· Uživajte bolj zdravo hrano in se izogibajte začinjeni ter mastni hrani in velikim obrokom pred spanjem; 
· izogibajte se gaziranim pijačam, kavi, čokoladi in alkoholu;
· jejte počasi in uživajte manjše obroke;
· poskusite zmanjšati telesno maso; 
· prenehajte kaditi.

Kdaj naj poiščem nasvet ali pomoč?

· če se pojavijo bolečine v prsnem košu z omotico, potenje, vrtoglavica ali bolečina v rami z zasoplostjo, morate takoj poiskati nujno zdravniško pomoč;
· če se pojavijo katerikoli simptomi, opisani v poglavju 2 teh navodil za uporabo, in je navedeno, da se posvetujte z zdravnikom ali farmacevtom;
· če imate katerekoli neželene učinke, opisane v poglavju 4, zaradi katerih morate poiskati zdravniško pomoč.


Navodilo za uporabo

Nexium Control 20 mg trde gastrorezistentne kapsule
esomeprazol

Pred začetkom jemanja zdravila natančno preberite navodilo, ker vsebuje za vas pomembne podatke!

Pri jemanju tega zdravila natančno upoštevajte napotke v tem navodilu ali navodila farmacevta.
· Navodilo shranite. Morda ga boste želeli ponovno prebrati.
· Posvetujte se s farmacevtom, če potrebujete dodatne informacije ali nasvet.
· Če opazite katerikoli neželeni učinek, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. Glejte poglavje 4.
· Če se znaki vaše bolezni poslabšajo ali ne izboljšajo v 14 dneh, se posvetujte z zdravnikom.

Kaj vsebuje navodilo 

1.	Kaj je zdravilo Nexium Control in za kaj ga uporabljamo
2.	Kaj morate vedeti, preden boste vzeli zdravilo Nexium Control
3.	Kako jemati zdravilo Nexium Control
4.	Možni neželeni učinki
5.	Shranjevanje zdravila Nexium Control
6. 	Vsebina pakiranja in dodatne informacije
	- Dodatne koristne informacije


1.	Kaj je zdravilo Nexium Control in za kaj ga uporabljamo

Zdravilo Nexium Control vsebuje učinkovino esomeprazol. Spada v skupino zdravil, ki jih imenujemo "zaviralci protonske črpalke". Delujejo tako, da zmanjšajo količino kisline, ki nastaja v želodcu.

To zdravilo se uporablja pri odraslih za kratkotrajno zdravljenje simptomov refluksa (npr. zgage in vračanja kisline).

"Refluks" pomeni vračanje kisline iz želodca nazaj v požiralnik, ki se zaradi tega lahko vname in boli. Posledica so lahko simptomi, npr. bolečina v prsnem košu, ki se širi proti žrelu (zgaga) ali kisel okus v ustih (vračanje kisline).

Zdravilo Nexium Control ni namenjeno takojšnjemu olajšanju težav. Morda boste morali kapsule jemati 2 ali 3 dni zapored, preden se boste počutili bolje. Če se znaki vaše bolezni poslabšajo ali ne izboljšajo v 14 dneh, se posvetujte z zdravnikom.


2.	Kaj morate vedeti, preden boste vzeli zdravilo Nexium Control

Ne jemljite zdravila Nexium Control

· Če ste alergični na esomeprazol ali katerokoli sestavino tega zdravila (navedeno v poglavju 6).
· Če ste alergični na zdravila, ki vsebujejo druge zaviralce protonske črpalke (npr. pantoprazol, lansoprazol, rabeprazol ali omeprazol).
· Če jemljete kakšno zdravilo, ki vsebuje nelfinavir ali rilpivirin (uporablja se za zdravljenje okužbe s HIV).
· Če se vam je po jemanju zdravila Nexium Control ali drugih povezanih zdravil že kdaj razvil hud kožni izpuščaj ali luščenje kože, mehurjenje in/ali afte.

Ne vzemite tega zdravila, če kaj od naštetega velja za vas. Če ste negotovi, se posvetujte z zdravnikom ali farmacevtom, preden vzamete to zdravilo.

Opozorila in previdnostni ukrepi

Pred začetkom jemanja zdravila Nexium Control se posvetujte z zdravnikom, če:
· ste v preteklosti kdaj imeli razjedo na želodcu ali operacijo želodca,
· jemljete zdravilo proti refluksu ali zgagi nepretrgoma že 4 tedne ali več. To je lahko znak resnejšega stanja.
· imate pogoste epizode piskajočega dihanja, zlasti ob zgagi,
· imate zlatenico (porumenelost kože ali očesnih beločnic) ali hudo okvaro jeter,
· imate hudo okvaro ledvic,
· ste starejši od 55 let in se vam pojavijo novi simptomi refluksa ali se vam takšni simptomi v zadnjem času spremenijo ali vsak dan jemljete zdravila proti težavam z želodcem ali zgago, ki ste jih dobili brez recepta,
· ste že kdaj imeli kožno reakcijo po zdravljenju z zdravilom, podobnim zdravilu Nexium Control, ki zmanjšuje izločanje želodčne kisline. V povezavi z zdravljenjem z zdravilom Nexium Control so poročali o hudih kožnih reakcijah, vključno s Stevens-Johnsonovim sindromom, toksično epidermalno nekrolizo ter reakcijo na zdravilo z eozinofilijo in sistemskimi simptomi (DRESS – drug reaction with eosinophilia and systemic symptoms). Če opazite katerega od simptomov, povezanih s temi resnimi kožnimi reakcijami, opisanimi v poglavju 4, prenehajte uporabljati zdravilo Nexium Control in takoj poiščite zdravniško pomoč,
· ste naročeni na endoskopijo ali dihalni test s sečnino,
· ste naročeni na specifično preiskavo krvi (kromogranin A).

Zdravniku morate takoj, pred ali po jemanju tega zdravila povedati, če opazite katerega od naslednjih simptomov, ki so lahko znak druge, resnejše bolezni:
· hujšanje brez razloga,
· težave ali bolečine pri požiranju,
· bolečine v želodcu ali drugi znaki prebavnih motenj, na primer slabost (siljenje na bruhanje), občutek polnosti ali napenjanje, zlasti po zaužitju hrane,
· bruhanje hrane ali krvi; ta je lahko opazna kot temna, kavi podobna zrna v izbruhani vsebini,
· iztrebljanje črnega (krvavo obarvanega) blata,
· huda ali trdovratna driska; esomeprazol je povezan z nekoliko večjim tveganjem za infekcijsko drisko,
· če se pojavi kožni izpuščaj, zlasti na koži, ki je izpostavljena soncu, čim prej obvestite zdravnika, saj boste morda morali prekiniti zdravljenje z zdravilom Nexium Control. Ne pozabite omeniti morebitnih drugih neželenih učinkov, kot je bolečina v sklepih.

Če se pojavijo bolečine v prsnem košu z omotico, potenje, vrtoglavica ali bolečina v rami z zasoplostjo, morate takoj poiskati nujno zdravniško pomoč. To je lahko znak resnega stanja povezanega z vašim srcem.

Če kaj od naštetega velja za vas (ali če niste prepričani), se takoj posvetujte z zdravnikom.

Otroci in mladostniki

Tega zdravila ne smejo jemati otroci in mladostniki, mlajši od 18 let.

Druga zdravila in zdravilo Nexium Control

Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katerokoli drugo zdravilo. To zdravilo namreč lahko vpliva na delovanje nekaterih zdravil in nekatera zdravila lahko vplivajo na to zdravilo.

Ne jemljite tega zdravila, če sočasno jemljete zdravilo, ki vsebuje nelfinavir ali rilpivirin (uporablja se za zdravljenje okužbe s HIV).

Zdravniku ali farmacevtu morate posebej povedati, če jemljete klopidogrel (zdravilo, ki se uporablja za preprečevanje nastajanja krvnih strdkov).

Ne jemljite tega zdravila z drugimi zdravili, ki zmanjšujejo nastajanje kisline v želodcu, npr. z zaviralcem protonske črpalke (na primer s pantoprazolom, lansoprazolom, rabeprazolom ali omeprazolom) ali antagonistom receptorjev H2 (na primer z ranitidinom, famotidinom).
To zdravilo lahko jemljete z antacidi (na primer z magaldratom, alginsko kislino, natrijevim bikarbonatom, aluminijevim hidroksidom, magnezijevim karbonatom ali njihovimi kombinacijami), če je to potrebno.

Zdravniku ali farmacevtu morate povedati, če jemljete katero od naslednjih zdravil:
· ketokonazol in itrakonazol (uporabljata se za zdravljenje glivičnih okužb)
· vorikonazol (uporablja se za zdravljenje glivičnih okužb) in klaritromicin (uporablja se za zdravljenje okužb). Vaš zdravnik vam bo morda prilagodil odmerek zdravila Nexium Control, če imate hude težave z jetri ali se zdravite že dolgo časa.
· erlotinib (uporablja se za zdravljenje raka)
· levotiroksin (uporablja se za zdravljenje hipotiroidizma)
· metotreksat (uporablja se za zdravljenje raka in revmatskih bolezni)
· digoksin (uporablja se za zdravljenje težav s srcem)
· atazanavir, sakvinavir (uporabljata se za zdravljenje okužbe s HIV)
· citalopram, imipramin ali klomipramin (uporabljajo se za zdravljenje depresije)
· diazepam (uporablja se za zdravljenje tesnobnosti, za sproščanje mišic ali pri epilepsiji)
· fenitoin (uporablja se za zdravljenje epilepsije)
· zdravila, ki se uporabljajo za redčenje krvi, na primer varfarin. Zdravnik vas bo morda moral spremljati, ko boste začeli ali nehali jemati zdravilo Nexium Control.
· cilostazol (uporablja se za zdravljenje intermitentne klavdikacije – stanje, kjer nezadosten dotok krvi v mišice nog povzroči bolečine in težave pri hoji)
· cisaprid (uporablja se za zdravljenje težav z želodcem in zgage)
· rifampicin (uporablja se za zdravljenje tuberkuloze)
· takrolimus (uporablja se po presaditvi organov)
· šentjanževko (Hypericum perforatum) (uporablja se za zdravljenje depresije)

Nosečnost in dojenje

Zaradi previdnosti je priporočljivo, da se jemanju zdravila Nexium Control med nosečnostjo izognete. Tega zdravila ne uporabljajte med dojenjem.
Če ste noseči ali dojite, menite, da bi lahko bili noseči ali načrtujete zanositev, se posvetujte z zdravnikom ali farmacevtom, preden vzamete to zdravilo.

Vpliv na sposobnost upravljanja vozil in strojev

Malo je verjetno, da bi zdravilo Nexium Control vplivalo na sposobnost upravljanja vozil in strojev. Kljub temu pa se lahko občasno pojavijo neželeni učinki kot so omotica in motnje vida (glejte poglavje 4). Če imate takšne neželene učinke, ne upravljajte vozil ali strojev.

Zdravilo Nexium Control vsebuje saharozo, natrij in alura rdeče AC (E129)

Zdravilo Nexium Control vsebuje sladkorne kroglice, ki vsebujejo saharozo (vrsta sladkorja). Če vam je zdravnik povedal, da ne prenašate nekaterih sladkorjev, se z njim posvetujte, preden vzamete to zdravilo.

To zdravilo vsebuje manj kot 1 mmol (23 mg) natrija na kapsulo, kar v bistvu pomeni ‘brez natrija’.

Zdravilo Nexium Control vsebuje azo barvilo, alura rdeče AC (E129), ki lahko povzroči alergijske reakcije.


3.	Kako jemati zdravilo Nexium Control

Pri jemanju tega zdravila natančno upoštevajte napotke v tem navodilu ali navodila zdravnika ali farmacevta. Če ste negotovi, se posvetujte z zdravnikom ali farmacevtom.

Koliko zdravila morate vzeti

· Priporočeni odmerek je ena kapsula na dan.
· Ne vzemite večjega odmerka od priporočenega, ki je ena kapsula (20 mg) na dan, tudi če ne čutite takoj izboljšanja.
· Morda boste morali kapsule jemati 2 ali 3 dni zapored, preden se vam simptomi refluksa (na primer, zgaga ali regurgitacija kisline) izboljšajo.
· Zdravljenje traja do 14 dni.
· Nehajte jemati to zdravilo, ko simptomi refluksa popolnoma izginejo.
· Če se vam simptomi refluksa poslabšajo ali ne izboljšajo po jemanju tega zdravila 14 dni zapored, se posvetujte z zdravnikom. 

Če imate trdovratne ali dolgotrajne, pogosto ponavljajoče se simptome tudi še po zdravljenju s tem zdravilom, se morate posvetovati z zdravnikom.

Jemanje tega zdravila

· Kapsulo lahko vzamete kadarkoli v teku dneva, s hrano ali na prazen želodec.
· Kapsulo zaužijte celo s pol kozarca vode. Kapsule ne žvečite, drobite ali odpirajte. Kapsula namreč vsebuje obložena zrnca, ki preprečijo, da bi kislina v želodcu razgradila zdravilo. Pomembno je, da se zrnca ne poškodujejo.

Če ste vzeli večji odmerek zdravila Nexium Control, kot bi smeli

Če ste vzeli večji odmerek zdravila Nexium Control, kot je priporočeno, se takoj posvetujte z zdravnikom ali farmacevtom. Pojavijo se lahko simptomi kot so driska, bolečine v želodcu, zaprtost, siljenje na bruhanje ali bruhanje in šibkost. 

Če ste pozabili vzeti zdravilo Nexium Control

Če pozabite vzeti odmerek, ga vzemite takoj, ko se spomnite, v istem dnevu. Ne vzemite dvojnega odmerka, če ste pozabili vzeti prejšnji odmerek.

Če imate dodatna vprašanja o uporabi zdravila, se posvetujte z zdravnikom ali farmacevtom.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih. 

Če opazite katerega od naslednjih resnih neželenih učinkov, nehajte jemati zdravilo Nexium Control in se takoj posvetujte z zdravnikom:

· nenadno piskajoče dihanje, oteklost ustnic, jezika in žrela, izpuščaj, omedlevico ali težave s požiranjem (huda alergijska reakcija, pojavi se redko)
· pordelost kože z mehurji ali lupljenjem. Pojavijo se lahko tudi hudi mehurji in krvavitve na ustnicah, očeh, ustih, nosu in spolovilih. To je lahko t. i. Stevens-Johnsonov sindrom ali toksična epidermalna nekroliza; pojavi se zelo redko.
· porumenelost kože, temen urin in utrujenost; to so lahko simptomi težav z jetri, pojavijo se redko
· razširjen izpuščaj, visoka telesna temperatura in povečane bezgavke (sindrom DRESS ali sindrom preobčutljivosti na zdravilo); pojavijo se zelo redko

Čim prej se posvetujte z zdravnikom, če se vam pojavi kateri od naslednjih znakov okužbe:

To zdravilo lahko v zelo redkih primerih neugodno vpliva na bele krvne celice in povzroči imunsko pomanjkljivost. Če imate okužbo s simptomi, kot sta npr. zvišana telesna temperatura in zelo slabo splošno stanje, ali zvišana telesna temperatura s simptomi lokalne okužbe, npr. bolečinami v vratu, žrelu ali ustih, ali s težavami pri uriniranju, se morate čim prej posvetovati z zdravnikom, da bo lahko s preiskavo krvi izključil pomanjkanje belih krvnih celic (agranulocitozo). V takšnem primeru je pomembno, da zdravnika obvestite, da jemljete to zdravilo.

Med drugimi neželenimi učinki so:

Pogosti (pojavijo se lahko pri največ 1 od 10 oseb)

· glavobol
· učinki na želodec ali črevo: driska, bolečine v trebuhu, zaprtost, vetrovi (flatulenca)
· siljenje na bruhanje (slabost v želodcu) ali bruhanje
· benigni polipi v želodcu

Občasni (pojavijo se lahko pri največ 1 od 100 oseb)

· otekanje stopal in gležnjev
· moten spanec (nespečnost), zaspanost
· omotica, mravljinčenje
· vrtoglavica
· suhost ust
· zvišane vrednosti jetrnih encimov, ki jih pokažejo izvidi krvnih preiskav, s katerimi preverjamo delovanje jeter
· izpuščaj na koži, bulast izpuščaj (koprivnica) in srbenje kože

Redki (pojavijo se lahko pri največ 1 od 1.000 oseb)

· krvne motnje, npr. zmanjšanje števila belih krvnih celic (levkocitov) ali krvnih ploščic (trombocitov). Posledice so lahko šibkost, podplutbe ali večja verjetnost okužb.
· nizka koncentracija natrija v krvi. To lahko povzroči šibkost, slabost (bruhanje) in krče.
· vznemirjenost, zmedenost ali potrtost
· spremembe okušanja
· težave z vidom, npr. zamegljen vid
· nenaden pojav piskajočega ali težkega dihanja (bronhospazem)
· vnetje v ustih
· okužba, ki jo imenujemo "gobice" in lahko prizadene črevo; povzročajo jo glivice
· izpadanje las (alopecija)
· izpuščaj na koži po izpostavljenosti soncu
· bolečine v sklepih (artralgija) ali mišicah (mialgija)
· splošno slabo počutje in pomanjkanje energije
· močnejše znojenje

Zelo redki (pojavijo se lahko pri največ 1 od 10.000 oseb)

· majhno število rdečih krvnih celic, belih krvnih celic in krvnih ploščic (takšno stanje imenujemo pancitopenija)
· napadalnost
· videnje, občutenje ali slišanje stvari, ki jih ni (halucinacije)
· hude težave z jetri, ki povzročijo odpoved jeter in vnetje možganov
· šibkost mišic
· hude težave z ledvicami
· povečanje dojk pri moških

Neznana (ni mogoče oceniti iz razpoložljivih podatkov)

· nizka koncentracija magnezija v krvi. To lahko povzroči šibkost, slabost (bruhanje), krče, tresenje in motnje srčnega ritma (aritmije). Če imate zelo nizko koncentracijo magnezija, imate lahko v krvi tudi nizko koncentracijo kalcija in/ali kalija.
· vnetje v črevesu (ki povzroči drisko)
· izpuščaj, lahko z bolečino v sklepih


Poročanje o neželenih učinkih

Če opazite kateregakoli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


5.	Shranjevanje zdravila Nexium Control

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na škatli ali plastenki poleg oznake ''Uporabno do'' ali "EXP". Rok uporabnosti zdravila se izteče na zadnji dan navedenega meseca.

Shranjujte pri temperaturi do 30 °C.

Zdravilo shranjujte v originalni ovojnini za zagotovitev zaščite pred vlago.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Nexium Control
· Učinkovina je esomeprazol. Ena trda gastrorezistentna kapsula vsebuje 20 mg esomeprazola (v obliki magnezijevega trihidrata).
· Druge sestavine zdravila so:
glicerilmonostearat 40-55, hidroksipropilceluloza, hipromeloza, magnezijev stearat, metakrilna kislina – etilakrilat, kopolimer (1:1), 30-odstotna disperzija, polisorbat 80, sladkorne kroglice (saharoza in koruzni škrob), smukec, trietilcitrat, karmin (E120), indigo karmin (E132), titanov dioksid (E127), rumeni železov oksid (E172), eritrozin (E127), alura rdeče AC (E129), povidon K-17, propilenglikol, šelak, natrijev hidroksid in želatina (glejte poglavje 2 ''Zdravilo Nexium Control vsebuje saharozo, natrij in alura rdeče AC (E129)'').

Izgled zdravila Nexium Control in vsebina pakiranja
Zdravilo Nexium Control 20 mg kapsule so trde gastrorezistentne kapsule, velike približno 11 x 5 mm, s prozornim telesom in pokrovčkom vijolične barve z natisnjeno oznako "NEXIUM 20MG" v beli barvi. Kapsula ima rumeno sredinsko črto in vsebuje rumena in vijolična zrnca z gastrorezistentno oblogo.

Zdravilo Nexium Control je na voljo v pakiranju s v plastenkah iz polietilena visoke gostote (HDPE) z indukcijsko zaporko s tesnilom in za otroke varno zaporko. Plastenka vsebuje tudi zapečaten vsebnik s sušilom iz silikagela.

Vsako pakiranje vsebuje 1 ali 2 plastenki, v vsaki pa je 14 trdovratnih trdih kapsul.
Na trgu morda ni vseh navedenih pakiran.j

Imetnik dovoljenja za promet z zdravilom
Haleon Ireland Dungarvan Limited, Knockbrack, Dungarvan, Co. Waterford, Ireland 

Izdelovalec
[bookmark: _Hlk126569393]Haleon Italy Manufacturing S.r.l., Via Nettunense, 90, 04011 Aprilia (LT), Italija
Haleon Germany GmbH, Barthstrasse 4, 80339 Munich, Nemčija 

Navodilo je bilo nazadnje revidirano dne 

Podrobne informacije o zdravilu so objavljene na spletni strani Evropske agencije za zdravila http://www.ema.europa.eu. 

---------------------------------------------------------------------------------------------------------------------------

DODATNE KORISTNE INFORMACIJE
Kakšni so simptomi zgage? 

Običajni simptomi refluksa so bolečina v prsnem košu, ki se širi proti žrelu (zgaga) in kisel okus v ustih (vračanje kisline). 

Zakaj se pojavijo ti simptomi?

Zgaga je lahko posledica prenajedanja, uživanja hrane z veliko vsebnostjo maščob, prehitrega zaužitja hrane in pitja velike količine alkohola. Morda boste opazili, da se zgaga poslabša, kadar se uležete. Verjetnost zgage se poveča, če imate prekomerno telesno maso ali kadite.

Kaj lahko storim, za olajšanje simptomov?

· Uživajte bolj zdravo hrano in se izogibajte začinjeni ter mastni hrani in velikim obrokom pred spanjem; 
· izogibajte se gaziranim pijačam, kavi, čokoladi in alkoholu;
· jejte počasi in uživajte manjše obroke;
· poskusite zmanjšati telesno maso; 
· prenehajte kaditi.

Kdaj naj poiščem nasvet ali pomoč?

· če se pojavijo bolečine v prsnem košu z omotico, potenje, vrtoglavica ali bolečina v rami z zasoplostjo, morate takoj poiskati nujno zdravniško pomoč;
· če se pojavijo katerikoli simptomi, opisani v poglavju 2 teh navodil za uporabo, in je navedeno, da se posvetujte z zdravnikom ali farmacevtom;
· če imate katerekoli neželene učinke, opisane v poglavju 4, zaradi katerih morate poiskati zdravniško pomoč.

